مەملەکەتی شەیتان ــ کتێبی سێییەم : زنجیرەی ٨٠\nبانگێشتی ماکوان بۆ ڕێکخراویی ماسۆنیەت\nلە بوفێ خەریکی هەڵبژاردنی خواردنی ئێوارە بووم ، یەکێك لە ئەڵمانییەکان هاتە لامەوە ووتی: بەڕێز ماکوان حەزدەکەم لەسەر مێزی ئێمە نانەکەت بخۆیت و هاوڕێکانیشت بانگ بکەیتە لای ئێمە.\nتەماشایەکم کرد و ووتم بابیرێکی لێبکەمەوە، چونکە ماندووم حەزدەکەم بە تەنها نان بخۆم.\nبیرم لەوە کردەوە کە ئەمە دەیەویت بمجوڵێنێت بۆ قسەو منیش تەرکیزم نەبێت و سود لە کونێك وەربگرێت، چونکە ماندوو بووم و برسیشم بوو.\nچووم بۆ لای سامان و فریاد، سەیردەکەم سامان ئەوەندەی خواردن هێنابوو سەرم سوڕمابوو، ووتم: ئەوە دەیبەیتەوە بۆ ماڵەوە؟ ڕۆڵە بەشی خۆت بهێنایە.\nسامان: وەڵڵا کاك ماکوان هەمووی دەخۆم!\nماکوان: ئەیکەیتە کوێ بۆ خاتری خوا، ئەوە بیکەیتە عەلاگەوە پڕی دەکات خۆ سکی من زلترە لەوەی تۆ.\nفریاد لەولاوە کوڵاوە لە پێکەنین دا.\nحوسێنم بانگ کرد ووتم وەرە دانیشە نان دەخۆین ئەو کوڕانەش بانگ بکە با هەموولەسەر مێزەکەمان کۆببینەوە، کە بینیان زۆرین و هەموو هاتنە لای من، ئاگام لێبوو کوردە مولحیدەکان هەر بەلا چاو تەماشایان دەکردین، لەداخا نانیان بۆ نەدەخورا. ئەوەی بۆی دەگەڕان دەستیان نەکەوت، رووم کردە فریاد و ووتم تێبینیت نەبوو؟\nفریاد: برا کەلێنت تێدا نەهێشت، ئاگام لە ئەڵمانیەکانیش بوو سەرسام بووبون.\nماکوان: ئەو کابرا ئەڵمانیە دوای لێکردم بچمەلایان دابنیشم، من ئینگلیزم باش نیە فریاد وەرە ئەگەر قسەکرا سیقەم بەو کوردانە نیە قسەکان تایبەتە وەرە تەرجومە بکە ئەگەر تاقەتت هەیە؟\nفریاد: لەخزمەتام با نانەکەمان بخۆین دەڕۆین.\nماکوان: سەیدا حوسێن زۆر مەمنونی جەنابتانم عەزێتان زۆرکێشا ئەری بەڕاست کوا ئیقباڵ؟\nحوسین: لەدەرەوە وەستاوە ڕووی نەبوو بێت دابنیشێت!\nماکوان: خۆم دەچم بۆ لای، چووم بانگم کردو هێنامە سەرمێزەکە و ووتم لە خواردنی منیش بخۆ، بۆ ئەوەی دڵی نەشکێت لەوە زیاتر.\nفریاد: کاکە سور هەندێک جار ئەوەندە ڕەقی پیاو هەر ناوێرێت پرسیاریش بکات، هەندێك جاریش ئەوەندە ڕووخۆش و ئاسانیت مرۆڤ حەزناکات لێت جیا بێتەوە، ئەم کەسایەتیە سەیرە چیە تۆ هەتە کەس ناتوانێت بتخوێنێتەوە!\nماکوان: "بە قاقای پیکەنینەوە" زۆر ئاسانە تۆ بۆت جیاناکرێتەوە، لە سەر ئیسلام بەرد لەچاوما هەویرە خوای گەورە لێم قبوڵ بکات. بەدەست خۆم نیە سوپاسی خوا دەکەم کە ئەو هەستەی پێداوم و ناتوانم لەئاستی دینەکەم سازش بکەم، بەڵام لەگەڵ خەڵکی خۆت ئاسای و سەیدا حوسێن و کاکە سامان هیوایەتم قسەی خۆش و گاڵتەو گەپ و یاری کردنە.\nفریاد: شتێکی زۆر سەرنج ڕاکێشم لە تۆدا بەدی کردوە ئەویش ئەوەیە لەوکاتەی کە هیچ هیواو توانا نەماوە دەرگاو پەنجەرەکان داخراون، ئەوندە دەم بە پێکەنین و ئاسانیت ڕیك ئەڵێی ئاوی ناو سوراحیت چەند بەئاسان دێتە خوار بۆ پەرداخ، ئاوا دەتبینم و وورەی هەموو بەرز دەکەیتەوە. ئەوکاتەی کەهیچ ڕووینەداوە لە بیریکی قوڵدایت و بەدوای ڕێگا چارەدا دەگەڕێیت، ئەمەت زۆر سەرنجی ڕاکێشاوم ماکوانی برام.\nماکوان: تۆ تاکە هاوڕێمی کە هەستت بەو جۆرە بوارە دەرونیەی من کردوە پێم وابێت ئەوەش پۆزەتیفە نەك نێگەتیڤ، چونکە مرۆڤ ئاستەمە لەکاتی تەنگانەدا نەڕوخێت منیش ڕوخان ڕووم تێدەکات، بەڵام دەڵێم من خوام هەیە بەرانبەرەکەم هەرگیز لە من بەهێزتر نیە، دڵنیام بۆیە دەرگاو پەنجەرەم لەسەر داخراوە دەزانم لەدەرەوەی دەرگا و پەنجەرەکان طۆفانە، لەبەر ئەوەیە هەرگیز لەخوای گەورە مەئویس نابم، دوعایەك فێربووم ئەو دوعایە کە دەیکەم دڵنیام خوای گەورە دەمانپارێزێت.\nفریاد: دەی ئێمەش فێرکە، با خوای گەورە بمانپارێزێت.\nماکوان: بەسەرچاو من هەمیشە لە ناڕەحەتیم دا دەڵێم بەرانبەر بە دوژمنەکانم ( وَأُفَوِّضُ أَمْرِي إِلَى اللَّهِ إِنَّ اللَّهَ بَصِيرٌ بِالْعِبَادِ .) ئێستاکه‌ش من خۆم و کار و باره‌کانم ده‌ده‌مه ده‌ست خوا و پشت به خوا ده‌به‌ستم، چونکه بێگومان خوا بینایه به به‌نده‌کانی.\nهەرکات توشی داخستنی دەرگاکان دەبم بەسەرمدا دەڵێم: (أَنْ لَا إِلَهَ إِلَّا أَنْتَ سُبْحَانَكَ إِنِّي كُنْتُ مِنَ الظَّالِمِينَ) خوایە پەروەردگارم تۆ پاك و بێگەردو تەنهای ئەوە من لەزاڵمەکانم فریام کەوە.\nیان کاتێك ئەمەوێت شتیك باس بکەم و یاخود مێشکم سەرقاڵە بە کێشەکانی ژیانەوە دەڵێم (وَقُل رَّبِّ زِدْنِي عِلْمًا) هەر ئەوەندە دەڵێم خوایە زانستم زیاد بکە، زاتی بەرزت خاوەن زانستە سبحان اللە مێشکم ساف و ئەوەی بمەوێت تێیدا جێگای دەکەمەوە!\nفریاد: دەی خوا تۆش لە ئێمە نەستینێت ماکوانی برام، بڕۆین بۆلای ئەڵمانیەکان؟\nهەڵساین چووینە لای ئەڵمانیەکان و ٣ کەس دانیشتبوون، ئەوەی کە بانگهێشتی کردین تەوقەم لەگەڵ کرد و ووتم ببورە ئەوکاتە ماندوو بووم پێویستم بە پشوو بوو.\nئەوەی کە یەکەم جار هاتەلام هەڵسایەوە خۆی ناساند بە من و فریادی هاوڕێم ووت ناوم مایکڵە، ئەوەش هێنریك و ئاڵبێرت-ن من لەمۆزەخانەی نیشتیمانی بەرلین-م و ئەم هاوڕێیانەم لە زانکۆی هانۆڤەرن. بەئینگلیزی قسەی کرد دەستی ڕاکێشا بۆ موتەرجیمە کوردەکە بێتە لامان و هاوکاریمان بکات، منیش ووتم پێویست ناکات موتەرجمم لەگەڵدایە بەڕێز فریادە و ئەویشم ناساند.\nمایكڵ بەردەوام بوو لەقسەکانی و ووتی: خۆشحاڵ بووم بە ووتەکانت بە قوڵی باسەکەت کردەوە زۆر بەتوانا بوویت لەباسەکانت و توانات بەسەریدا شاکا و زۆر موسیطر بوویت لەباسەکانت. ئەوەی سەرسامی کردم ئەوە بوو کە لەباسەکانتا هیچ دوودڵیت پێوە دیار نەبوو ڕاستەوخۆ قسەت دەکرد، ئاگام لە ڕەفتارو زمانی جەستەت بوو کە زۆر بەئاسانی هەموو پرسیارکەرەکانتان دەخستە ژێر فیکر و بۆچۆنی خۆتەوە، ئەمەش خاڵی پۆزەتیڤی تۆ بوو.\nماکوان: سوپاس بۆ هەڵسانگاندنەکەت ئەوە نیشانەی سەلەیقەو لێبوردبوونەوەی خۆتانە.\nهێنریك: بەڕێز ماکوان تۆ دەربارەی ئەوروپا و شەریعەت چی دەڵێیت: ئەگەر بۆتان بکرێت شەریعەتی ئیسلامی بەزۆر دەسەپێنن ؟\nماکوان: بەڕێز هیچی خراپت لە شەریعەت دیوە یان هیچی لەبارەوە دەزانیت، وا بە ترسەوە باسی دەکەیت؟\nهێنریك: من لەسەرم خوێندۆتەوە یاسای ئیسلامیە و شەریعەتەکەی بەزۆر سەپێنراوە لەزۆر جێگادا، لەوانەیە خەڵکی لە ئەوروپادا دیموکراسی قبوڵ بێت، چۆن دەبێت ئێوەی موسڵمان شەریعەت لە ئەوروپادا بچەسپێنن؟\nماکوان: "بە پێکەنینەوە" ئەی بەڕێز ئاڵبێرت هیچی نیە لەم بارەوە؟\nئاڵبێرت: پرسیاری هاوکارەکەم سەرنج ڕاکێشە، ئەگەر وەڵام بدەیتەوە پێم وابێت شتێکی گرنگە بێت بۆمان؟\nماکوان: "بە پێکەنینەوە" بۆ هاوڕێتە یان هاوکارتە، ئەوەندەی من بزانم لە ئەدەبیاتی ئێوەی ئەوروپیدا کەسێك لەدەزگایەکدا کار بکەن دەڵێن هاوکار، وەکو دەزگاکانی پۆلیس یاخود موخابەرات یان دەزگا ئەمنیەکان بەگشتی، ئەوانەی لە زانکۆکاندا دەرس دەڵێنەوە بە یەکتر ناڵێن هاوکار و ناوی یەکتر دەڵێن، وایە یان من هەڵەم ؟\nمایکڵ: پێم وایە ووردی لە بیروبۆچوونەکانتدا هاوڕێ موتەرجمەکەشت زۆر بەباشی بۆت تەرجومە دەکات، هەست دەکەم زۆر دڵسۆزتە و ووشەی جوان بەکار دەهێنێت و هەوڵ ئەدات بە باشترین شێوەش تۆ تێگەیەنێت، من داوات لێدەکەم وەڵامی هاوکارەکانم بدەرەوە بۆ ئەوەی لێڵیەك هەیە لە سەربیرو بۆچوونی ئێمە ڕوون بێتەوە.\nماکوان: "بە پێکەنینەوە" سوپاس بۆ سەلیقەکەت بەڕێز مایکڵ، دیارە هاوکاری جەنابیشتن من بۆیە هاتوومەتە لاتان بۆ ئەوەی قسەو باس بکەین، خۆشحاڵیشم بەناسینتان چونکە من ئازادم لە قسەکردن ئەوەی بمەوێت دەیڵێم و ئەوەشی حەزم نەکرد ئازادم لەقسەکردندا وایە بەڕێزان؟\nهەرسێکیان بەیەکەوە بەوپەڕی ئەدەبەوە بەڵێ؛ بەڵێ بەدڵنیایەوە ئازادی لەوەڵامەکانت.\nماکوان: وانەزانن پرسیارەکەتانم لەبیر کردوە یان خۆمی لێ ئەدزمەوە، ئەمە ڕای منەو لەسەر بنەمای ئەو شەریعەتە بۆتان باس دەکەم کە ئێوە لێی دەترسن.\nشەریعەتی ئیسلام بەزۆر ناسەپێنرێت، ئەوەی بە زۆر بیسەپێنێت مونافیق دروست دەکات. شەریعەتی ئیسلام بەندایەتیە ئەوەی وەریدەگرێت دەبێت زۆر مەمنون بێت، ئێوەی ڕۆژئاوایی زۆر جار شتەکان تێکەڵ دەکەن یان لە چەواشەکاریە، یاخود خوێندنەوەتانبۆی لاوازە. دیسان دەیڵیم شەریعەت بەزۆر ناسەپێت، بەڵکو وەردەگیرێت چونکە نیعمەتە و پێغەمبەر چووە شاری مەدینە سەرەتای هاتنی پێغەمبەر(صلی للە علیە وسلم) بۆ مەدینە چاوەڕوانی ئەوە نەدەکرا کە (محمد) بکرێتە سەرۆکی دەوڵەت، لای هەموان ئاشکرایە کە (عەبدوڵای کوری سەلول) کاندیدی ئەو دەوڵەتە بوو خاوەن پارەیەکی زۆر بوو بەڵام بێ پڕۆژە بوو.\nپرسیارەکە ئەوەیە کەچۆن پێغەمبەر(صلی للە علیە وسلم) توانی کاندیدی ئەو دەوڵەتە لە بەرژەوەندی ئیسلام و موسڵمانان لە دەست کوڕی سەلول وەربگرێت، بێگومان بە پڕۆژە؛ پڕۆژەکان بریتی بوون لە نەهێشتنی جەنگی ناوخۆ.\nهەردوو ئیدارەی ( ئەوس و خەزرەج) یەك بگرێتەوە بە موسڵمان و موشریکەوە پڕۆژەکەیان پەسەند کرد، پاشان دابین کردنی ئاو و خزمەت گوزاریەکان بۆ خەڵکی وڵاتەکە ئەم پڕۆژەیە ئەوەندەی تر هێزو توانای دایە دەست موسڵمانان، چونکە بەس دروشم نەبوو بڵێن ئیسلام چارەسەرە، بەڵکو لە مەیدانا ئاوی بۆ دەوڵەتەکەی تەرخان کرد، پڕۆژەی ئامادەکردنی بازاڕ و دانانی بازاڕی ئازاد وە دەرهێنانی لەدەست مەشەخۆر و مۆنۆپۆڵچیەکانی جولەکە، دەتوانین بڵێین بۆرصەی ئیسلامی دامەزارند کە موسڵمانان خۆیان خاوەنی بازاڕی تایبەت بن ئابوری لەژێر دەستی خۆیان بێت و ژێرخان و سەرخانی وڵات پارێزراو بێت تا سەروەری ئەوگەلە بپارێزن بە موسڵمان و کافرو موشریك و جولەکە و ئەعرابەوە، کافرو موسڵمان و موشریك هاونیشتیمانی بوون جزیە لەکەس وەرنەدەگیرا.\nپڕۆژەیەکی تری زۆر گرنگ چارەسەری کێشەی پەناهاندە بوو لە ناوەو دەرەوەی وڵاتەکە دابو نەریتی ئینتیما لە سەر بنەمای بیرو باوەڕ و نیشتیمان بۆ گەلەکەی دەستەبەرکرد، پاشان گەورەترین پڕۆژەی بریتی بوو لە دامەزارندنی سوپا و نەهێشتنی میلیشیای ئەوس و خەزرەجی و تۆکمە کردنی ڕیزەکان، لە کۆتایدا هەموو ئەمانەی بە دەستور و یاسا ڕێكخست لە جێگایەکەوە(مزگەوت) کە یاسا سەروەر بوو لەو دەسەڵات و مەملەکەتەدا.\nئەمە مشتێك بوو لە خەروارێکی پڕۆژە سەرەتایەکانی پێغەمبەر(صلی للە علیە وسلم)، ئەمە شەریعەتە، شریعەت بە پڕۆژە خەڵك هەڵی دەبژێرێت ناسەپێنرێت.\nئاڵبێرت: قسەکان زۆر جوانن، بەڵام وایە؟\n"لەناخەوە زۆر توڕەبووم" چونکە هەندیك کە قسەی جدیت بۆ کرد، لە بەرژەوەندی خۆی نەبوو ئیتر گومانی دەخاتە سەر.\nبۆیە جەنابی ئاڵبێرت نابیت لە دەرونی ڕۆژئاوای خۆتانەوە تەماشا بکەم، جەنابت دەزانیت کاتێك هیتلەر دروست بوو خۆ پڕۆژەکەی بە دیموکراسی بوو بەوپەری ڕێزەوە خەڵکی دەنگی دایە زۆرینەی ئەڵمانیا لەگەڵیدا بوون، ئێستا خەڵکی لەئێوەش دەتوانن داوای بکەنەوە ئەو سیتمە نازیە هیتلەریە بگەڕێتەوە؟\nمایکڵ: بەدڵنیایەوە نەخێر\nماکوان: بەڕێز مایکڵ دەمەویت وەڵامەکە لەدەمی بەڕێز ئاڵبێرت وەرگرم.\nماکوان: کەواتە ئێوە گەلێکی هەڵەن یان درۆزنن، کامیانن؟\nهێنریك: باسەکە پەیوەندی چیە بەسەر قۆناغێکی مێژووی دۆیچلاند؟\nماکوان: دەمەوێت ئەوەتان پێ بڵێم مێژووی ئێمەی موسڵمان شاراوە نیە تا وەکو ئەڵبێرت بڵێین جوانە جێگای بڕوا نەبێت، ئەوە دەمەوێت ئەوە بە ئیوە بڵێم کە مێژوەکانتان پڕیەتی لە هەڵە و چەوت چیڵی، لەگەڵ ئەوەشدا دڵتان بۆی لێئەدات هەموو دەیشارنەوە لەناختاندا. چونکە بنەماکەی هەڵەیەو لەسەر بنەمای فیکری چەوت دامەزراوە، تەماشای ئێمەی موسڵمان بکە لە وڵاتی ئێوە و ڕۆژئاواداین ڕۆژ بەڕۆژ مزگەوت وموسڵمانان لەزیاد بووندان ، ئەمە مانای سەر راستی و تواناو جوانی پڕۆژەی ئیسلام دەرناخات؟\nمایكڵ: بەشێکی زۆر لەقسەکانت تەواون، بەڵام منیش پێم خۆشە ڕاشکاوانە قسەت لەگەڵ بکەم ئەی ئەوە مانای ئەوە نیە ئازادی و دیموکراسی بەرقەرارە بۆتان؟\nماکوان: سەرەتا ووتم یان چەواشە دەکەن یاخود تێناگەن ئەمە چ پەیوەندی هەیە بەدیموکراسیەوە؟ من باسی ئازایەتی و جوانی و ڕاستی فیکری ئسلام دەکەم، باشە ئەگەر قەرارە پیاوەتی لە ئێوەیەوە بۆچی بەئاشکرا ئێوەش لەم زەمینە دیموکراسیەدا بانگەشە بۆ نازیست و فاشیزم و ئەپارتایدی ناکەن؟ ئەی ئەوان مافی ئازادیان نیە لەم دیموکراسیەی ئێوەدا ؟\nمایکڵ: ئاخر ئەوانە لەڕێگای دیکتاتۆری و خراپەکاریانەوە بەیاسای نێودەوڵەتی یاساغن.\nماکوان: خۆت وەڵام بدەرەوە ئەی ئیسلام بۆ یاساغ نیە؟\nمایکڵ: لەبەر ئەوەی خراپ نیە.\nماکوان: کەواتە خۆتان وەڵامتاندایەوە دیموکراسیەکەتان پیاوەتی نیە بۆ ئێمە ئەوە خۆمان باشین خۆمان بەزۆر بەسەرتاندا سەپاندوە بۆیە ئاوا موحتاجن لەگەڵماندا، ئەگەر تورکەکان نەبوونایە لە دوای جەنگی جیهانی دووەمەوە ئێوە لەژیر سفرەوە بوون، دەزانی کێ ئێوەی هەڵساندەوە؟ تورکەکان بوون ڕاستە ئێوەش بەتوانا بوون، بەڵام هاوکاری موسڵمان بوو لەگەڵتاندا کەستان دەتوانن بڵێن وانیە؟\nمایکڵ: ڕاستە، بەڵام با منیش پرسیاریکی تر بکەم.\nمایکڵ: بۆچی لەوڵاتی خۆتان دێن بۆ وڵاتانی ڕۆژئاوا؟\nماکوان: پێم وابێت وەڵامەکە زۆر ئاسانە کە تۆ لەمنی بکەیت بە پرسیاریك وەڵامکەت ئەدەمەوە، ئێوە وەکو ئیستعمار بۆ وڵاتانی ئێمەی ئیسلامتان داگیر کرد؟\nمایکڵ: بۆ ئەوەی لەجەنگە جیهانیەکاندا سود لەسەروت و سامانەکانی وڵاتانی کۆلۆنیال ببینین و بەکاری بهێنین بۆ خۆمان.\nماکوان: وەڵامی پرسیارەکەت وەرگرت؟ ئێمەش لەدوای بردنی سەروەت و سامانی وڵاتەکانمان هاتووین بەشی خۆمان لێرە دەخۆین، چی دەڵێیت تۆ کە لەمۆزەخانە کار دەکەیت، هەرچی شوێنەواری دیرینی بابلو ئەکەد و دەستنوسی ئیسلامیە لە بەرلین و فرانکفۆرت و میوشنە، یاخود زۆربەی زۆری شوێنەواری دێرینی ئیسلامیەکان و وڵاتانی جیهانی ئیسلامی لە لەندەنە، بۆ؟\nمایکڵ: دەستی کرد بە پیکەنین، من ئیتر پرسیار ناکەم ڕەفیقەکانم پرسیاریان نیە؟\nئەوانیش ووتیان سوپاس بۆ بەڕێز ماکوان کاتمان گرتی.\nماکوان: سوپاس بۆ ئێوە خۆشحاڵ بووم لەگەڵتاندا چونکە هیچ نەبێت خاوەن ئینساف بوون کە وەلامتان وەرگرت، ئەگەر چی بەدڵیشاتان نەبێت بەڵام بێدەنگ بوون. ئەمە نیشانەی وشیارو ئاقڵی ئێوە دەردەخات، من سەرسامم بە ئەڵمانیەکان چونکە خاوەنی بیرمەندی گەورەی وەك مارکس و کانت و کافکا و سەدان دانیشمەندی تری وەکو شاتروسن.\nمایکڵ: بچین بۆ لای بلیاردەکە پیاسەك بکەین و تەماشایەکی ئەو پێشانگا و گەلەری وێنانە بکەین بەیکەوە دوو بەدوو؟\nماکوان: ئەگەر ئاسایە با فریاد بێت، چونکە زۆر کار ئاسانیمان بۆ دەکات.\nمایکڵ: ببورە، ئەگەر قبوڵ بکەیت موتەرجمی خۆمان هەیە با ئەوبێت ئەوەی دەمەوێت پێت بڵێم نهێنیە و ناشمەوێت شاهید بەکەوێتە بەینەوە.\nماکوان: ئاسایە بانگی بکە، داوای لێبوردنمان کرد لە فریاد دوو بەدوو ڕۆشتین، چەقەنەیەکی لێدا بۆ مێزێك کوڕێك هات بەدواماندا و لە نێوانی هەردوکمانەوە بەوپەڕی ئەدەبەوە لە دوامانەوە دەڕۆشت ووتی ناوم جۆرج و موتەرجمم لەنێوانی هەردوکتاندا.\nمنیش ویستم موجاملەی بکەم، کاك جۆرج خۆشحاڵم خەڵکی کوێیت؟\nجۆرج: من خەڵکی ئەڵمانیام و ١٣ ساڵە خەریکی زمانی کوردیم و تەرجومە دەکەم لەگەڵ سوپاکانی ئەڵمانیا لە هەرێمی کوردستان!\nماکوان: ببورە وامزانی کوردی\nجۆرج: ئاسایە من کوردی دەزانم.\nمایکڵ: دەستی کرد بە قسە\nدوای ئەوەی کە بۆم تەرجومە کراوە داوای لێکردم کە هاوکاری ئەوان بم لە کارو پیشەکانیاندا و بە زانیاری دروست بۆ ڕێکخراوەکەیان!\nماکوان: هەر زانیاری بێت لەبارەی ئاینەوە بۆ من هیچ کێشەنیە لە ئێستاوە ئامادەم، چونکە من بەردەوام قسەوباسەکانم لەسەر فەیسبوك و تۆڕە کۆمەڵایەتیەکانی تر بڵاو دەکەمەوە، ئەگەر ئێوەش ئەو زانیارانەتان پێویستە بەخۆشحالییەوە ، نەك داوام لێبکەن بەڵکو بەئەرکی سەرشانی خۆمی دەزانم.\nلەوکاتەدا داوام کرد بڕۆم بۆ تەوالێت.\nچووم بۆ تەوالێت و هاتمە دەرەوە شێخ برقان لەبەردەمم ئامادە بوو ، داوای لێکردم کە هیچ ڕازامەندیەك دەرنەبڕم ئەوانە پیاوی ماسۆنیەتن و بانگێشت دەکەن بۆ ناو ماسۆنیەت و دەستیان لەگەڵ ماسۆنی دنیادا تیکەڵە!\nشێخ برقان: ووریابە ناوی ڕێکخراوەکەشیان زۆر لە بابەتی خزمەت و هاوکاری وە نزیکە بەوە بانگێشت دەکەن ئاگاداربە.\nچاوەڕوان بن هەویرەکە ئاو زۆر دەکێشێت.


پەرلەمانتارێکی پارتی: بەھۆی شکستی دەوڵەتی عێراقەوە پاسپۆرتی عێراقی بەردەوام لە ریزبەندیی یەکەمی خراپترین پاسپۆرتەکانی جیھانە\n2021-02-14 [03:31 AM]\nئەندامێکی ئەنجومەنی نوێنەرانی عێراق لە فراکسیۆنی پارتی دیموکراتی کوردستان رایگەیاند، کە زمانی کوردی ھیچ زیانێکی لە پاسپۆرتی عێراقی نەداوە، بەڵکو بەھۆی شکستەکانی دەوڵەتی عێراقەوە، پاسپۆرتی عێراقی بەردەوام لە ریزبەندیی یەکەمی خراپترین پاسپۆرتەکانی جیھانە.\nدوێنێ شەممە ١٣ی٢ی٢٠٢١، عالیە نوسەیف لە پۆستێکدا لە فەیسبووک، داوای لە وەزارەتی ناوخۆ کردبوو زمانی کوردی لەسەر پاسپۆرتی عێراقی لابدات.\nھەدار بارزانی، ئەندامی ئەنجومەنی نوێنەرانی عێراق لە فراکسیۆنی پارتی دیموکراتی کوردستان، بە ئاژانسی ھەواڵی زاگرۆسی راگەیاند، ئەو قسانەی پەرلەمانتار عالیە نوسەیف لە چوارچێوەی ئەو ھەوڵانەی دیکەیانە، کە دژی ھەرێمی کوردستان گرتویانەتە بەر و بەردەوام بۆ سەرقاڵکردنی خەڵکی عێراق، دژی ھەرێمی کوردستان قسە دەکەن.\nئەندامی ئەنجومەنی نوێنەرانی عێراق لە فراکسیۆنی پارتی دیموکراتی کوردستان گووتی: ژمارەیەک پەرلەمانتار ویستوویانە سکاڵا لەسەر عالیە نوسەیف، کە کۆنە بەعسییە، تۆمار بکەن، بەڵام پۆستەکەی لە پەیجی تایبەتیی خۆی لە تۆڕی کۆمەڵایەتیی فەیسبووک بەبێ داوای لێبووردن لە کورد سڕیوەتەوە.\nھەروەھا ھەدار بارزانی، ئەندامی ئەنجومەنی نوێنەرانی عێراق لە فراکسیۆنی پارتی دیموکراتی کوردستان ئەوەشی بۆ ئاژانسی ھەواڵی زاگرۆس خستەروو، کە نووسینی زمانی کوردی ھیچ زیانێکی لە پاسپۆرتی عێراقی نەداوە، بەڵکو بەھۆی شکستەکانی دەوڵەتی عێراقەوە، پاسپۆرتی عێراقی بەردەوام لە ریزبەندیی یەکەمی خراپترین پاسپۆرتەکانی جیھانە.


ئێران مووشەکەکانی دەگوازێتەوە بۆ عێراق؛ وەک هۆشدارییەک بۆ نەیارەکانی\nجۆن ئارش، ئەحمەد ڕەشید\nئێران مووشەکی بالیستی بە بریکارەکانی داوە لە عێراق و پەرەی بە بونیادنانیان داوە بۆ ڕێگریکردن لەو هێرشانەی کە دەکرێنە سەر بەرژەوەندییەکانی لە ڕۆژهەڵاتی ناوەڕاست و ڕێگه‌خۆشکردن بۆ لێدان لە دوژمنەکانی بەگوێرەی ئەو سەرچاوە ئێرانی، عێراقی و ڕۆژاوایییانەی کە ئەمەیان ڕاگەیاندووە.\nهەر نیشانە و هەنگاوێک کە ئێران خۆی بۆ ئامادە بکات بە مەبەستی سیاسەتی مووشەکیی دوژمنکارانەی زیاتر لە عێراقدا، تەنگەژەکانی نێوان تاران و واشنتۆن زیاتر دەکات و؛ هەروەک پێشتریش دۆناڵد ترامپ، سەرۆکی ویلایەتە یەکگرتووەکانی ئەمریکا بە هۆی بڕیاری کشانەوەکەی لە ڕێککەوتنە ئەتۆمییەکەی ساڵی ٢٠١٥ی نێوان هێزە گەورەکانی دونیا و ئێران ئەو تەنگەژەی زیاتر کرد.\nئەمە جێگەی شەرمەزارییە بۆ فەڕەنسا، ئەڵمانیا و شانشینی یەکگرتووی بریتانیا وەک سێ وڵاتی ئەوروپی کە واژوویان لەسەر ڕێککەوتننامە ئەتۆمییەکە کردووە و هەوڵی ئەوەیش دەدەن کە ڕێککەوتننامەکە بەیەکجاری هەڵنەوەشێتەوە، سەرەڕای سزا تازەکانی ئەمریکا بۆ سەر ئێران.\nبەگوێرەی سێ بەرپرسی ئێرانی و دوو سەرچاوە لە هەواڵگریی عێراقی و دوو سەرچاوە لە هەواڵگریی ڕۆژاوا، ئێران لەو چەند مانگەی ڕابردوودا مووشەکە مەوداکورتە بالیستییەکانی خۆی بۆ هاوپەیمانەکانی لە عێراق گواستۆتەوە. پێنج لەو بەرپرسانەی کە لە پڕۆسەی گواستنەوە و ئامادەکردنەکەدا یارمەتیی ئەو گرووپانەیان دەدا، ئەمەیان ڕاگەیاندووە.\nبەرپرسێکی باڵای ئێران بە ڕۆیتەرزی ڕاگەیاندووە: "لۆژیکی ئەو کارە بۆ ئەوە بووە کە ئێران پلانێکی پشتگیریی هەبێت ئەگەر بێت و هێرشی بکرێتە سەر؛ ژمارەی مووشەکەکان زۆر بەرز نییە، تەنیا دوو دەرزەنن، بەڵام ئەگەر پێویست بکات زیاتری دەکەین."\nئێران پێشتر ڕای گەیاندووە چالاکیی مووشەکە بالیستییەکانی تەنیا بۆ مەبەستی بەرگریلەخۆکردنە. بەرپرسە ئێرانییەکان ڕەتیان کردۆتەوە لێدوانی زیاتر بدەن، کاتێک پرسیاریان لەبارەی دوایین گواستنەوەی مووشەکەکانیان لێ دەکرێت. حکوومەتی عێراقی و دامەزراوە سەربازییەکەیشی، ڕەتیان کردۆتەوە لێدوان لەو بارەیەوە بدەن.\nمووشەکەکانی زیلزال، فاتح-١١٠ و زولفەقار ٢٠٠ تا ٧٠٠ کیلۆمەتر دەبڕن و دەتوانن ڕیازی پایتەختی سعوودیا و تەلئەبیبی پایتەختی ئیسڕائیل بپێکن، ئەگەر بێت و ئەو چەکانە بگوازرێنەوە بۆ باشوور و ڕۆژاوای عێراق. هێزی قودسی سوپای پاسدارانی کۆماری ئیسلامیی ئێران، بنکەی خۆی لەم دوو ناوچەیە هەیە (باشوور و ڕۆژاوای عێراق) و، قاسم سولەیمانی، فەرماندەی هێزی قودس، چاودێریی ئەو پڕۆگرامە دەکات؛ سێ لەو سەرچاوانە وایان ڕاگەیاند.\nوڵاتانی ڕۆژاوا پێشتر ئێرانیان بە گواستنەوەی مووشەکەکان و تەکنەلۆژییه‌کەی بۆ سووریا و هاوپەیمانەکانی تری وەک چەکدارە حووسییەکان لە یەمەن و حزبوڵڵا لە لوبنان، تۆمه‌تبار کردووە. وڵاتە دراوسێ سوننییەکانی ئێران و هاوکات کە نەیاری ئیسڕائیلیشن (مەبەست لێی وڵاتانی کەنداوە) نیگەرانیی خۆیان لەبارەی چالاکییە هەرێمییەکانی تاران دەربڕیوە و، بە هەڕەشەیشی بۆ سەر ئاسایشی وڵاتەکەیان دەبینن. بەرپرسانی ئیسڕائیل دەستبەجێ وەڵامی داواکاریی ئێمەیان بۆ قسەکردن لەبارەی گواستنەوەی مووشەکەکان نەدایەوە. "بنیامین ناتانیاهۆ"ی سەرۆکوەزیرانی ئیسڕائیلیش ڕۆژی چوارشەممە ڕای گەیاند: "هەر کەسێ هەڕەشەی لەناوبردنی ئیسڕائیل بکات، ڕووبەڕووی هەمان مەترسیی دەکەینەوە."\nبەرەی بەرهەمهێنانی مووشەک\nسەرچاوەیەکی ڕۆژاوایی ئەوەی ڕاگەیاندووە کە ژمارەی مووشەکەکان زیاتر لە ١٠ مووشەک بووە و گواستنەوەکەیش بۆ ناردنی پەیامی ئاگادارکردنەوەی ئەمریکا و ئیسڕائیل داڕێژرابوو، بەتایبەت دوای هێرشە ئاسمانییەکان بۆ سەر سەربازانی ئێرانی لە سووریا. ئەمریکا خۆیشی سەربازێکی زۆر و گرنگی لە عێراق هەیە. سەرچاوەکە ئەوەیشی ڕاگەیاندووە کە پێدەچێت ئێران، عێراق بکات بە بنکەیەکی سەرەکی بۆ مووشەکەکانی.\nسەرچاوە ئێرانییه‌كه و یەکێک لە سەرچاوە هەواڵگرییە عێراقییەکانیش ڕایان گەیاندووە کە بڕیارەکە ١٨ مانگ بەر لە ئێستا بە بەکارهێنانی میلیشیاکان بۆ بەرهەمهێنانی مووشەک لە عێراق، دراوە، بەڵام چالاکییەکە لە چەند مانگی کۆتاییدا وەستابوو؛ پێدەچێت لەگەڵ گەیشتنی مووشەکەکان بووبێت.\nفەرماندەیەکی باڵای سوپای پاسدارانی کۆماری ئیسلامیی ئێران کە لە ماوی جەنگی ئێران و عێراقدا لە ساڵی١٩٨٠دا خزمەتی کردووە ڕای گەیاند: "ئێمە بنکەی لەو جۆرەمان لە زۆر شوێندا هەیە و عێراق یەکێکە لەو شوێنانە. ئەگەر ئەمریکا هێرشمان بکاتە سەر، دۆستەکانی ئێمە هێرش دەکەنە سەر بەرژەوەندییەکانی ئەمریکا و هاوپەیمانەکانی لە ناوچەکە."\nسەرچاوە ڕۆژاوایی و عێراقییەکان ئەوەیشیان دووپات کردۆتەوە، کارگەکان بۆ پەرەپێدانی مووشەکەکان لە عێراق، کە لە زەعفەرانیە بوونە لە ڕۆژهەڵاتی بەغدا و باکووری کەربەلا، بەکار دەهێنرێن. یەکێک لە سەرچاوە ئێرانییەکان گوتی کارگەیەکیش لە کوردستانی عێراق هەبووە.\nناوچەکان لە لایەن میلیشیا شیعەکانەوە دەستی بەسەردا گیراوە، لەوانە: کەتائیبی حزبوڵڵا، کە یەکێک لە هێزەکانی نزیک لە ئێرانە. سێ سەرچاوەی تر ئاماژەیان بەوە کردووە کە عێراقییەکان لە لایەن ئێرانەوە وەک کارپێکەری مووشەک ڕاهێنانیان پێ کراوە. سەرچاوەیەکی هەواڵگریی عێراقی گوتی کارگەی زەعفەرانی، بنکە و بارووتە ژەهراوییەکەی مووشەکەکەی لە سەردەمی سەددام حوسێن، سەرۆکی پێشووی عێراق، بەرهەم هێناوە و، لە لایەن میلیشیا شیعەکانەوە لە ٢٠١٦دا بە یارمەتیی ئێرانییەکان دووبارە چالاك کراوەتەوە.\nتیمێک لە ئەندازیارانی شیعە کە پێشتر لەژێر دەسەڵاتی سەددامدا کاریان دەکرد هێنران و، لە دوای ئەوەی ناوچەکەیان پیشان درا بۆ کارکردن لێی، کە مووشەکەکانی لێ تاقی کرابووەوە لە نزیک کەربەلا. دەزگه‌ی هەواڵگریی ئەمریکایش، ڕەتی کردەوە لێدوان لەو بارەیەوە بدات.\nبەرپرسێکی ئەمریکی کە نەیویست ناوەکەی ئاشکرا بکرێت، پشتڕاستی ئەوەی کردەوە کە تاران لە ماوەی چەند مانگی ڕابردوودا مووشەکەکانی گواستۆتەوە بۆ گروووپێک لەناو عێراق، بەڵام نەیتوانی پاڵپشتیی ئەوە بکات کە ئەو مووشەکانە هیچ توانایەکی جووڵەیان لە شوێنی ئێستایاندا هەبووبێت.\nواشنتۆن گوشار دەخاتە سەر هاوپەیمانەکانی بۆ پشتگیریکردنی سیاسەتێکی توند لە دژی ئێران، بەتایبەت لەو کاتەوەی کە ئەمریکا دووبارە سزاکانی بەسەر ئێراندا سەپاندۆتەوە. لە کاتێکدا ئەو وڵاتە ئەوروپییانەی کە واژوویان لەسەر ڕێککەوتننامەکە کردووە، تا ئێستا گوێڕایەڵی ئەمریکا نەبوونە، بەڵکوو تەنیا لەسەر بەرنامە مووشەکییە بالیستییەکەی ئێران نیگەرانن؛ بەتایبەت فەڕەنسا کە تەنیا لە پەرەپێدان و زیاترکردنی مووشەکەکانی لۆمەی ئێرانییەکانی کردووە و، فەڕەنسا دەیەوێت ئێران دەرگه‌ی دانوستان لەبارەی مووشەکە بالیستییەکانی بکاتەوە.\n"جین یوڤس لی درەین"، وەزیری دەرەوەی فەڕەنسا ڕۆژی سێشەممە ڕای گەیاند کە ئێران هاوپەیمانە هەرێمییەکانی خۆی بە ڕۆکێت پڕچەک دەکرد و، ڕێگەی دەدا بۆ بڵاوکردنەوەی مووشەکی بالیستی و، ئێران پێویستە لە فریوخواردن بۆ دانانی هێژموونی هەرێمی دوور بکەوێتەوە. لە مانگی ئازاری ڕابردوودا سێ وڵاتی ئەوروپی پێشنیارێکی نوێیان بۆ سزاکانی یەکێتیی ئەوروپا کردووە بۆ سەر ئێران بە هۆی مووشەکە بالیستییەکانییەوە؛ هەرچەند بە هۆی ناڕەزاییی هەندێک لە وڵاتانی ئەندامی ناو یەکێتییەکەوە شکستیان هێناوە. لە بەڵگەنامەی پێشنیارەکەی سێ وڵاتە ئەوروپییەکەدا، ئەوکات وا هاتبوو کە بڵاوبوونەوەی توانای مووشەکی بالیستیی ئێرانییەکان لە ناوچەکەدا سەرچاوەیەکی ڕژدی تری نیگەرانییە.\nپەیامێک بۆ دوژمنان\nسەرچاوەیەکی هەواڵگریی ناوچەکە ئەوەی درکاندووە کە ئێران ژمارەیەک لە مووشەکە بالیستییەکانی لە چەند ناوچەیەکی عێراقدا پاراستووە کە لەژێر دەسەڵاتی میلیشیا شیعەکاندا بوونە و توانای جووڵاندنیشیان هەبووە. سەرچاوەکە نەیتوانی پشتگیریی ئەوە بکات کە ئێران توانای بەرهەمهێنانی مووشەکی لە عێراقدا هەبێت.\nبەرپرسی دووەمی دەزگه‌ی هەواڵگریی عێراقی گوتی، بەغدا ئاگادار بووە لە پێدانی مووشەکە ئێرانییەکان بە میلیشیا شیعەکان وەک یارمەتییەک بۆ ڕووبەڕووبوونەوەی داعش؛ تەنانەت گواستنەوەی مووشەکەکان بەردەوام بووە لە دوای ئەوەی سوننەکان لاواز دەبن و تێک دەشکێن.\nهەروەها ئەوەیشی ڕاگەیاند کە شتێکی ڕوون و ئاشکرا بوو بۆ دەزگه‌ی هەواڵگریی عێراقی کە کەرەستەی مووشەکیی لەم جۆرە کە لە لایەن ئێرانەوە نێردراوە، بۆ جەنگی دژی داعش نەبووە، بەڵکوو کارتێکی گوشار بووە ئێران لە ململانێ هەرێمییەکەدا بەکاری هێناوە. سەرچاوەکە ئەوەیشی خستە ڕوو کە بۆ حکوومەتی عێراقی سەخت و قوڕس بووە بۆ وەستاندن یان ڕازیکردنی گرووپەکان لە دژی ئێران، چونکە ئێمە ناتوانین میلیشیاکان لە بەکارهێنانی ڕۆکێتە ئێرانییەکان سنووردار بکەین؛ لەبەر ئەوەی دوگمەکە لە دەستی ئێمەدا نییە بەڵکوو لەدەست ئێرانییەکان خۆیانە.\nئێران بەتەواوی ئەو مووشەکانە بەکار دێنێت کە ڕادەستی میلیشیا عێراقییەکانی کردووە؛ بەمەیش دەیەوێت لەم ڕێگەیەوە پەیامێکی بەهێز بنێرێت بۆ دوژمن و نەیارەکانی لە ناوچەکە و ئەمریکا؛ بەوەی کە ئێران دەتوانێت خاکی عێراق بەکار بێنێت وەک پەناگەیەک بۆ مووشەکەکانی و هێرشکردن بۆ هەر شوێنێک و لە هەر کاتێکدا کە بیەوێت و بڕیاری لەسەر بدات.\nپەرلەمانی عێراق یاسایەکی لە ساڵی ٢٠١٦ پەسەند کردووە بۆ دداننان و ڕێکخستنی میلیشیا شیعەکان کە بە "حەشدی شەعبی" ناسراون و تێکەڵکردنیان بە دامەزراوەکانی دەوڵەت. بەگوێرەی یاساکە، دەبێت میلیشیاکە لەژێر فەرمانی سەرۆکوەزیرانی عێراق بێت؛ هەرچەندە لە ڕووی کردارییەوە ئێران بەئاشکرا سەرکردایەتیی حەشدی شەعبی ڕێک دەخات و زۆر جاریش لەگەڵ قاسم سولەیمانی کۆ دەبنەوە و ڕاوێژی پێ دەکەن.\n« ئێدوارد بێرنیز؛ مامۆستای نادیاری دەستکاریکردنی هزری گشتی هه‌مه‌جۆريى پۆپۆليزم: پێداچوونه‌وه به واژه‌وار و ئه‌جێنداى لێكۆڵينه‌وه [له‌باره‌ى پۆپۆليزمه‌وه] بەشی یەکەم »


فه‌لسه‌فەومێژوو – خاکی کوردیا\nجەلیل ئازادیخواز جوگرافیا و ڕووداو و ئازارستانی نەتەوەیەکی هەپرون هەپرونکراو بەقەد مێژووەکەی بەربڵاو زەمەن ویستە، تا سووکە ئاورێکی لێبدریتەوە. ئەم خاک و مێژوو و کوولتورە دزرا و دابەشکراوە ، لەهەر لایەکەوە دەستی بۆ بەری قسەیەکی...\nجەلیل ئازادیخواه· 30/ژانویه/2022\nد. ئاسۆس محەمەد مەلا قادر گومانی سەربەست ڕەچەشکێنی لە بێژنگدانی ئەو هزر و بیرۆکە گوماناویانەیە، کە شیان و نەشیانیان هێشتا لە ڕوانگەی ڕاستەقینەی بابەتیانەوە نەسەلمێندراوە. ئاستی سەربەستی و بیرتیژی خودی کەسەکە بەردی بناغەی تەتڵەکردن و...\nگەلی سۆمەر (Sumerian) د. ئاسۆس محه‌مەد مەلا قادر بنچینە و بنەڕەتی ئاوەڵناوی سۆمەری “کەسی سۆمەری، گەلی سۆمەر“ بابەتی بنچینە و بنەڕەتی سۆمەر و گەلی سۆمەری بابەتێکە هەر لە ساڵی ١٨٧٤ەوە وروژێندراوە و هەتا ئێستاشی لەگەڵدا بێت...


◄ نتیجه: Found 23.955, page 1 of 2.396 Items per page: 🗐 1 🗐 5 🗐 10 🗐 25 🗐 50 🗐 100\n👁 این آیتم 6,586 بار مشاهده شده است\n📕 #44 تۆ دەتوانیت کتابخانه\n👫 نام ویرایشگر رۆژگار کەرکوکی\n📅 زمان اضافه کردن Feb 12 2021 3:36PM\n✍ اسم بازنگر رۆژگار کەرکوکی\n👁 این آیتم 2,087 بار مشاهده شده است\n44 تۆ دەتوانیت... 44 بیرۆکە سەبارەت بە خۆشەویستی [ بیشتر... 👁] 📕 ✖ 0 2 ✔ 99% ✍ ر.ک. 12-2-2021 15:36:52\n📕 #44 ژیانت خۆش بوێت کتابخانه\n📅 زمان اضافه کردن Jan 30 2021 4:02PM\n👁 این آیتم 2,455 بار مشاهده شده است\nزنجیرە کتێبی 44 پێک هاتوە لە چوار کتێب کەهەریەکیا [ بیشتر... 👁] 📕 ✖ 0 1 ✔ 99% ✍ ر.ک. 30-1-2021 16:02:17\n📕 #44 شتە جوانەکان کتابخانه\n📅 زمان اضافه کردن May 25 2021 6:10PM\n👁 این آیتم 312 بار مشاهده شده است\nناونیشانی پەرتووک 44 شتە جوانەکان... 44 بیرۆکە سە [ بیشتر... 👁] ✖ ✖ 0 4 ✔ 84% ✍ ر.ک. 25-5-2021 18:10:00\n📕 #44 ناوازە کتابخانه\n📅 زمان اضافه کردن May 25 2021 5:44PM\n👁 این آیتم 1,442 بار مشاهده شده است\nناونیشانی پەرتووک 44 ناوازە... 44 بیرۆکە سەبارەت [ بیشتر... 👁] 📕 ✖ 0 3 ✔ 99% ✍ ر.ک. 25-5-2021 17:44:19\n📕 (......) - شیعر؛ فەرید زامدار کتابخانه\n👁 این آیتم 5,397 بار مشاهده شده است\nفەريد زامدار 1990  [ بیشتر... 👁] ✖ ✖ 1 13 ✔ 99% ✍ ز.س. 22-7-2019 11:50:10\n📕 (UN) و کێشەی گەلانی ژێردەست کتابخانه\n👁 این آیتم 13,677 بار مشاهده شده است\nبەختیار غەفور باڵەکی 2006 [ بیشتر... 👁] ✖ ✖ ✖ 0 0 ✖ 56% ✍ ب.ج. 31-3-2014 0:40:07\n📕 (ئاوێنەی قورئان) سورەتی کەهف کتابخانه\n👫 نام ویرایشگر زریان عەلی\n📅 زمان اضافه کردن Mar 24 2021 6:10PM\n👁 این آیتم 354 بار مشاهده شده است\n(ئاوێنەی قورئان) سورەتی کەهف دانراوی : ئامانج ژاژ [ بیشتر... 👁] ✖ ✖ 0 0 ✔ 84% ✍ ز.ع. 24-3-2021 18:10:56\n📕 (إظهار) ی بەرکەوی لە زانستی (نحو) دا کتابخانه\n📅 زمان اضافه کردن Mar 9 2019 9:33PM\n👁 این آیتم 6,071 بار مشاهده شده است\nدانانی: شێخ محەمەدی بەرکەوی وەرگێڕانی: عومەر شێخ [ بیشتر... 👁] 📕 ✖ 0 0 ✔ 99% ✍ ز.س. 9-3-2019 21:33:48\n📕 (چرا)یەک لەسەر مادیان کۆ کتابخانه\n📅 زمان اضافه کردن Sep 6 2014 1:20PM\n👁 این آیتم 19,554 بار مشاهده شده است\nمەنسوور یاقووتی وەرگێڕانی: عەزیز گەردی [ بیشتر... 👁] ✖ ✖ 0 0 ✔ 66% ✍ هـ.ب. 6-9-2014 13:20:28\nعکس ها 63,585\nکتاب PDF 12,147\nفایل های مرتبط 51,223\n🗄 منابع 16,242


دواین زانیاری لەبارەی دۆزینەوەی تەرمی خاشقچی : چاوی گەل\nنوسەر : chawigal لەبەرواری : تشرینی دووهەم - 8 - 2018\nبەپێی دواین زانیاری میدیاکان لەبارەی دۆسیەی خاشقچی، تەرمی ئەو ڕۆژنامەنوسە سعودیە لەڕێی ماددەی هایدرۆفلۆریک ئەسیدەوە توێنراوەتەوە.\nبەپێی ڕاپۆرتێکی کەناڵی ئەلجەزیرەی قەتەری، ئاسەواری بەکارهێنانی ماددەی هایدرۆفلۆریک ئەسید، کە ماددەیەکی بەهێزە لە تواندنەوەی ماددە ڕەقەکان، لەناو بیری ماڵی محەمەد ئەلعوتەیبی، کونسوڵی سعودیە دۆزراوەتەوە.\nسەرچاوەیەک لە لیژنەی لێکۆڵینەوەی دۆسیەکە بە کەناڵەکەی راگەیاندووە، تەرمی خاشقچی لەدوای کوشتنی لە یەکێک لە ژوورەکانی ماڵی محەمەد ئەلعوتەیبی بەو ماددەیە توێنراوەتەوە و پاشماوەکەی فڕێدراوەتە ناو بیرەکەوە.\nهەر بەپێی ڕاپۆرتەکەی ئەلجەزیرە، ئەو تیمە پازدە کەسیەی لە سعودیەوە چوونەتە ئیستەنبوڵ، بۆ شاردنەوەی دۆسیەکە سیستەمی کامێرای چاودێری کونسوڵخانەکەیان تێکشکاندووە.\nهاوکات ئەوەش خراوەتەروو، لە دیداری شا سەلمان و کوڕەکانی خاشقچی، شای سعودیە بە کوڕەکانی خاشقچی وتووە کە ئامادەن پارەی خوێنی جەمال خاشقچی بدەن پێیان بۆ ئەوەی دۆسیەکە دابخرێت.


لێبوردنی نێودەوڵەتی: لەماوەی 6 مانگدا نزیكە 700 كەس لەئێران لەسێدارەدراون – زاگرۆس پۆست\nماڵەوە / ئێران / لێبوردنی نێودەوڵەتی: لەماوەی 6 مانگدا نزیكە 700 كەس لەئێران لەسێدارەدراون\nلێبوردنی نێودەوڵەتی: لەماوەی 6 مانگدا نزیكە 700 كەس لەئێران لەسێدارەدراون\nپێنج شه‌ممه 23 ته‌مموز 2015\tئێران, مافی مرۆڤ, هەواڵ 101 جار خوێنراوه‌ته‌وه\nرێكخراوی لێبوردنی نێودەوڵەتی لە نوێترین راپۆرتی خۆیدا هۆشداری دەداتە ئێران بەهۆی هەڵكشانی رێژەی لەسێدارەدان لەو وڵاتە كە لەماوەی شەش مانگی رابردوودا رۆژانە كەسێك لەسێدارە دراوە.\nسەعید بومدوحە، جێگری كاروباری رۆژهەڵاتی ناوەڕاست‌و باكوری ئەفەریقا لە رێكخراوەكە دەڵێت: ئەگەر بەرپرسانی ئێران لەسەر ئەو پرۆسە ترسناكە بەردەوام بن، رەنگە تا كۆتایی ساڵ زیاتر لە هەزار كەس لەخەڵكی ئێران بەدەستی حكومەتەكەیان لەسێدارە بدرێن‌و لەسێدارەدانی 694 كەس لە ماوەی شەش مانگدا كەمێك كەمترە لە ئاماری ساڵی رابردوو كە 743 كەس لەئێران لەساڵی رابردوو لەسێدارەدران.\nئێران لەرووی لەسێدارەدان پاش وڵاتی چین پلەی یەكەمی هەیە‌و هەڵكشانی رێژەی لەسێدارەدان بەردەوام كەوتوتە بەر رخنەی هەڵسوڕاوانی مافی مرۆڤی ئێرانی.\nئەمنستی هەروەها دەڵێت: سەرەڕای دژایەتی لەگەڵ سزای لەسێدارەدان، بەكارهێنانی ئەم سزایە لە ئێران بەتایبەتی جێگەی نیگەرانییە، چونكە بەوتەی ئەم رێكخراوە، پرۆسەی دادوەریی لە ئێران توشی گرفتی بنەڕەتییە لەوانە تۆمەتبار دەستی بە پارێزەر ناگات‌و یاساكان نارۆشن‌و دادگانیش بێ لایەن نین.\nزۆربەی لەسێدارەدراوانی ئێران لەماوەی شەش انگی رابردوو تۆمەتبارانی دۆسیەی مادە هۆشبەرەكانن. رێكخراوی لێبوردنی نێودەوڵەتی رەخنە لەم لەسێدارەدانە دەكات‌و دەڵێت هیچ ئاماژەیەك لەبەردەستدا نیە كە بەكارهێنانی سزای ئێعدام لە تاوانی مادەی هۆشبەر سودی بۆ كۆنترۆڵ‌و كەمكردنەوە ئەم تاوانە هەبێت.\nهەروەها ئەم رێكخراوە دەڵێت كەمایەتییەكانی ئێران لەوانە زیندانیانی سیاسی كورد‌و سوننەكان قوربانی سزای لەسێدارەانن لە ئێراندا.


توركیا به‌رده‌وام ده‌بێت له كڕینی گازی سروشتی له ئێران\nوەزیری وزە و سەرچاوە سروشتییەکانی تورکیا، فاتیح دونمەز به ئاماژه‌دان به‌وه‌ی كه بازرگانی وزه‌ی وڵاته‌كه‌ی له‌گه‌ڵ ئێران ره‌وایه، رایگه‌یاند "ساڵانه نزیكه‌ی نۆ ملیار و ٥٠٠ ملیۆن مه‌ترسێجا گازی سروشتی (له ئێران) ده‌كڕین. به‌پێی ئه‌وه‌ی خستنه سه‌رما و بێ كاره‌با بوونی هاووڵاتییان له ئارادا نییه، پشتبه‌ستن به حوكمه‌كانی گرێبه‌سته‌كه ئه‌م بازرگانییه به‌رده‌وام ده‌بێت".\nفاتیح دۆنمه‌ز له میانی به‌شداریكردن له په‌خشی راسته‌وخۆی كه‌ناڵی A Haber دا، وه‌ڵامی پرسیاره‌كانی دایه‌وه.\nوه‌زیری وزه و سه‌رچاوه سروشتییه‌كانی توركیا ده‌سته‌به‌ركردنی داواكاری وزه‌ی به ئێجگار گرنگ له‌قه‌ڵه‌م دا و تیشكی خسته سه‌ر ئه‌وه‌ی په‌یوه‌ندییه‌كی له مێژینه‌ی بازرگانیان هه‌یه له‌گه‌ڵ ئێران به تایبه‌ت له بواری هاورده‌كردنی نه‌وت و گازی سروشتیدا.\nوەزیری وزە و سەرچاوە سروشتییەکانی تورکیا، فاتیح دونمەز ئاماژه‌ی به‌وه دا كه هاورده‌كردنی گازی سروشتییان له ئێرانه‌وه به‌پێی گرێبه‌ستی قۆناغی دوورمه‌ودا ئه‌نجام داوه و گوتی: "ماوه‌ی ئه‌و گرێبه‌ستانه تاكو ٢٠٢٦ه و به‌رده‌وام ده‌بن. ساڵانه نزیكه‌ی نۆ ملیار و ٥٠٠ ملیۆن مه‌ترسێجا گازی سروشتی (له ئێران) ده‌كڕین. به‌پێی ئه‌وه‌ی خستنه سه‌رما و بێ كاره‌با بوونی هاووڵاتییان له ئارادا نییه، پشتبه‌ستن به حوكمه‌كانی گرێبه‌سته‌كه ئه‌م بازرگانییه به‌رده‌وام ده‌بێت".\nفاتیح دۆنمه‌ز سه‌رنجی بۆ ئه‌وه راكێشا كه سزاكان تاكلایه‌نه له لایه‌ن ئه‌مریكاوه به سه‌ر ئێراندا سه‌پێندراون و یه‌كێتیی ئه‌ورووپا زۆر له‌و هه‌نگاوه‌ی ئه‌مریكا نیگه‌رانه و گوتی: "ئێمه بازرگانییه‌كی ره‌وا ئه‌نجام ده‌ده‌ین. ده‌سته‌به‌ركردنی داواكاری وزه ئێجگار گرنگه، هه‌روه‌ها ئه‌رك و مافی هاوسێیه‌تیشمان له‌سه‌ر شانه، چه‌ندین ساڵه پێكه‌وه بازرگانی ده‌كه‌ین، پێموایه پێویسته له‌و چوارچێوه‌یه‌دا هه‌ڵبسه‌نگێندرێت".\nوه‌زیری وزه و سه‌رچاوه سروشتییه‌كانی توركیا فاتیح دۆنمه‌ز به بیری هێنایه‌وه كه ئێستا شاندێكی توركیا له ئه‌مریكایه و گوتی: "له باره‌ی ژماره‌یه‌ك ته‌وه‌ر به سزاكانیشه‌وه دانوستان ده‌كرێت، هیوام به‌و گفتوگۆیانه هه‌یه ئه‌نجامێكی باشیان لێبكه‌وێته‌وه".


پۆڵتن: ترەمپ دژە کوردە\nبە گوێرەی گێڕانەوەی جۆن بۆڵتن، ڕاوێژکاری پێشوی ئاسایشی نەتەوەیی ، سەرۆکی ئەمەریکا بە ڕاستی دژە کوردە و حەزی بە چارەی ئەو گروپە کەمینەیەی ڕۆژهەڵاتی ناوەڕاست نییە کە بە بەردەوامی هاوهەڵوێستی ئەمەریکا بوون.\nپەرتوکەکەی بۆڵتن ئەوە دەردەخات کە ترەمپ یەکەم سەرۆکی دژە کوردی ئەمەریکایە.\nکاتێک لە ساڵی ٢٠١٦ دۆناڵد ترەمپ بە سەرۆکی ئەمەریکا هەڵبژێردرا کوردەکان هیوای زۆریان بۆ سەرۆکایەتییەکەی هەبوو. ساڵی ٢٠١٦ هەستیار بوو، دژبەرە کوردەکان لە ئێران لە ژێر جەوری ڕژێمدا بوون و کوردەکانی تورکیا قەدەغەی هاتووچۆ بەسەریاندا سەپێنرا بوو چونکە ئەنقەرە لەشەڕدا بوو دژی جەنگاوەرە کوردەکان.\nبەڵام، لەودیو سنوور لە سوریا، هاوپەیمانێتییەک لە نێوان کوردەکان و هێزی تایبەتی ئەمەریکا پێک هاتبوو کە لە شەڕی دژی داعش سەرکەوتنی بە دەست دەهێنا. لە عێراق، ناوچەی ئۆتۆنۆمی کوردستان لەژێر فشاری ئابووریدا بوو بەڵام لە هێڵەکانی بەرگری دژی داعش خۆی ڕاگرتبوو وە گەشەی دەسەند.\nسەرەڕای ئەوەش، هیوای کوردەکان تێکشکێندرا. بە گوێرەی ڕاوێژکاری پێشوی ئاسایشی نەتەوەیی، سەرۆکی ئەمەریکا دژە کورد بووە و حەزی بە چارەی ئەو گروپە کەمینەیەی ڕۆژهەڵاتی ناوەڕست نەبووە کە بە بەردەوامی هاوهەڵوێستی ئەمەریکا بووە و هەوڵی داوە کاری لەگەڵدا بکات.\nلە جیاتی سەرسام بون بە بەهاکانی ناوچە کوردییەکان کە بریتین لە هەمەچەشنی و قبوڵ کردن و بوون بە ناوچەیەکی ئارام بۆ کەمینەکانی وەکو ئێزدی و کریستیانەکان وا دەردەکەوێت کە هەندێک کەس لە دەوری ترەمپ ڕژێمی ڕەگەزپەرستی تورک و ئەو گروپانەی تر کە کوردیان دەکردە ئامانج پێ باشتر بێت کە ئاینزای جیاوز قبوڵ ناکەن و کوشتار ئەنجام دەدەن.\nلە سەرەتای ٢٠١٧، ئەو هیوا کورتخایەنەی کە سەرۆکێکی نوێ لە واشنتۆن دەتوانێت هەڵوێستی هەڵبەز و دابەزی چەند دەیەیەکی ئەمەریکا سەبارەت بە کێشەکانی مافی مرۆڤی کوردەکان بگۆڕێت زیاد دەبوو. بە درێژایی سەدەی بیست کوردەکان بە توندی سەرکوت کرابوون و خیانەتیان لی کرابوو. بە شێوازێکی سیستەماتیک لە لایەن سەدام حسێنەوە دەکوژران. حکومەتی نەتەوەپەرستی تورکیا نکوڵی لە هەبوونیان دەکرد. لە سوریا، زۆریان ڕەگەزنامەیان نەبوو وە ڕووبەڕووی بەعەرەب کردن و تواندنەوە بوونەوە لە لایەن ڕژێمی بەعسەوە. ئێران، ڕاوەدووی دژبەرانی دەکرد و لە ئەوروپا تیرۆری دەکردن و بە توندی ناوچە کوردییەکانی خۆی کۆنترۆڵ کردبوو.\nلە سەدەی ٢١ شتەکان بۆ کورد گۆڕان. تورکیا لە ژێر سەرکردایەتی ئاک پارتی هەوڵی دا کە سیاسەتی حکومەت باشتر بکات و میدیای کوردی و مافی کەلتوریی سنورداری ڕێگە پێدا. لە عێراق، هەرێمی کوردستان ئۆتۆنۆمی هەبوو وە پڕ بوو لە باڵەخانەی سەرنج ڕاکێش و فڕۆکەخانە بە هۆی بازرگانی نەوت و وەبەرهێنانی کەنداو و تورکیاوە. ئێران وا دەردەکەوت وەکو پێشوو سەرکوتی نەدەکردن.\nپاشان شەڕ دژی داعش دەستی پێکرد. ناوچە کوردییەکان خۆیان ڕاگرت دژی داعش و بە هەزاران قوربانییان دا. ئەندامانی داعش لە ناو پشتیوانانیان دەهاتن کە لە ناوچەکانی ڕژێمی سوریا نیشتەجێ بوون و لە هەمان کاتدا بەرهەڵستکارە تونڕەوەکان و خۆبەخشە بیانییەکان لە ڕێگەی تورکیاوە هاتووچۆیان دەکرد. لە بەغداد بەرهەلستکاری هەبوو دژی سیاسەتی ئاینزایی (مەزهەبیی) نوری مالیکی. ناوچە کوردییەکان پشتیوانیی هەڵمەتی هاوپەیمانانیان لە دژی داعش بە سەرکردایەتی ئەمەریکا کرد. جەنگاوەرە کوردەکان ئێزدییەکانیان پاراست و نەیانهێشت زیاتر جیۆساید بکرێن.\nبەهەرحاڵ، کۆشکی سپی سارد بوو بەرامبەر ڕیفراندۆمی سەربەخۆیی کوردستان لە عێراق. سەیر لەوەدایە کە لە دواییدا ئەمەریکا ئەو میلیشیایانەی کردە ئامانج کە لە لایەن ئێرانەوە پاڵپشتی دەکران، هەمان ئەو میلیشیایانەی کە کوردەکان لە ٢٠١٧ دا سکاڵایان لە دەستیان هەبوو. بەڵام لە ساڵی ٢٠١٧ ئەمەریکا لەگەڵ بەغدا دژی ڕیفراندۆمی کوردەکانی عێراق کاری دەکرد.\nلە ئەنجامی زنجیرەیەک ڕووداوی سەیر و سەمەرەدا، ئەو میلیشایانەی کە ئێران پاڵپشتی دەکردن ڕێگەیان بۆ کرایەوە پەلاماری کەرکوک بدەن کە لە لایەن هێزە کوردییەکانەوە کۆنترۆڵ کرابوو. ١٥٠٠٠٠کورد ئاوارە بوون. لەو کاتەوە ئێران ڕۆڵی زیاد بووە لەو ناوچانە کە پێشتر کوردەکان بەڕێوەیان دەبرد ودەرئەنجامەکەشی ناسەقامگیریی زیاتر و شانەی زیاتری داعش بوو.\nلە کاتێکدا کە ترەمپ لە مانگی ٩ و١٠ ی ٢٠١٧ کاری دەکرد بۆ گۆشەگیرکردنی ئەو کوردانەی کە ڕیفراندۆمی سەربەخۆییان ئەنجام دابوو لە عێراق، هات گورزێکی لێ وەشاندن و ووتی "کوردەکانم خۆش ناوێت" و وتیشی "لە عێراقییەکان ڕایان کرد". شەڕەکە بۆ کوردەکان لە کەرکوک سەخت بوو لەبەر ئەوەی هەموو فڕۆکەخانە و سنوورەکانیان داخرابوون و هەروەها ڕوبەڕوو بوون لەگەڵ تانکی ئەبرامز کە لە لایەن ئەمەریکاوە درابوو بە بەغدا. لە کۆتاییدا کشانەوە.\nڕیفراندۆمی کوردەکان بۆچی ئەوەندە ئەمەریکای نیگەران کردبوو؟ سکۆتلەندا و کیوبێک و باشووری سودان و زۆر شوێنی دیکە ڕیفراندۆمیان ئەنجامدابوو. ئمەریکا لە ڕابردوودا باوەڕی بە مافی چارەی خۆنووسین هەبوو. لە جیاتی ئەوە لە ئۆکتۆبەری ٢٠١٧ ئەمەریکا هاوکاریی گروپە ئێرانییەکانی کرد بەوەی کە هاوکار نەبوو گفتوگۆ بێتە کایەوە لە نێوان هەولێر و بەغدا، لە ئەنجامدا هاوبەشێکی ئەمەریکا لاواز بوو، وە ئێران جەسوور تر بوو.\nلەوە سەیر تر، ئەمەریکا دوای دوو ساڵ بۆمبارانی هەمان ئەو گروپە ئێرانییانەی کرد و بووە هۆی کوشتنی ئەبو مەهدی موهەندیس و قاسمی سولەیمانی، پلان داڕێژەرانی داگیرکردنی کەرکوک.\nلە سوریا، ترەمپ هەمیشە دەیویست ئەو شەڕەی کە دژی داعش سەرکەوتنی تێدا بە دەست هێندرا بوو بە جێبهێڵیت. کوردەکان هاوبەشی سەرەکی بوون. ترەمپ لە ٢٠١٧ ئاماژەی بەوە دا کە سوریا بەجێ دەهێڵێت و لە ٢٠١٨ کردی بە سیاسەتی سەرەکی.\nترەمپ دەسەڵاتی دا بە تیمێکی سیاسەتی دەرەوە کە لە مێژوودا زۆرترین داکۆکییان لە تورکیا کردووە، ئەمەش وای لە تورکیا کرد دەست بەسەر ناوچە کوردییەکانی سوریادا بگرێت. لە مانگی یەک کوردەکان لە عەفرین دەرکران، کە ئەمەش ١٦٧٠٠٠ئاوارەی زیاد کرد بۆ ئەو ١٥٠٠٠٠ئاوەرەی کە لە کەرکوک هەڵهاتبوون.\nپاشان ئەمەریکا داوای لەو کوردانە کرد کە سەرقاڵی شەڕی داعش بوون ئەو هەڕەشانەی لەسەر سنووری سوریا هەن لایان ببەن (بە گوێرەی داواکاری تورکیا).هەڕەشەکان هەندێک سەنگەر و خەندەق بوون لە نزیک گرێ سپی. ئەوەی تورکیا بە ئەمەریکای نەووت ئەوەبوو کە دەیویست داگیرکاریی بکات و ئەمەریکا ڕێگاکەی بۆ خۆش بکات.\nئەنقەرە نەخشەی ئەو ناوچانەی کە دەیویست داگیری بکات پێشکەش بە هاوڕێکانی لە وەزارەتی دەرەوەی ئەمەریکا کرد.بە گوێرەی ئەو نەخشەیە کوردەکان دەردەکران و پەنابەری عەرەب لە ناوچەکانیان جێگیر دەکران. ئەمە پێی دەوترێت پاکتاوی نەژادیی و هەندێک کاربەدەستی ئەمەریکایی لە دژی هۆشدارییان دا.\nلە جیاتی ئاگادار کردنەوەی هێزە کوردییە هاوکارەکان لە ڕۆژهەڵاتی سوریا سەبارەت بە نیازی تورکیا، ئەمەریکا هەوڵی دەدا کە تورکیا ئارام و ئاسودە بکات. کاربەدەستانی وەزارەتی دەرەوەی ئەمەریکا پاڵپشتی ئەوەیان دەکرد کە ئەمەریکا موشەکی پاتریۆت بە تورکیا بفرۆشێت لەو کاتەی کە ئێس -٤٠٠ی ڕووسی دەکڕی. ئەمەریکا پاداشتی دانا بۆ لەناوبردنی جەنگاوەرانی پارتی کرێکارانی کوردستان کە تورکیا شەڕی لەگەڵ دەکردن.\nئەمەریکا دەمێک بوو پاڵپشتیی ئەو شەڕەی لە دژی پەکەکە دەکرد و گروپەکەی وەک تێرۆریست دەناساند. بەلای تورکیاوەگرنگ نەبوو ئەمەریکا چی بۆ دەکات، ئامانجی کۆتایی تورکیا دەرپەڕاندنی هێزەکانی ئەمەریکا بوو لە سوریا. ئەنقەرە بانگەشەی ئەوەی دەکرد کە هاوبەشەکانی ئەمەریکا لە سوریا تێرۆریست بوون، لەکاتێکدا کە هیچ هێرشێک لە سوریاوە ئەنجام نەدرابوو.\nئەمەریکا دوو شتی بە کوردەکانی سوریا وت.\nیەکەم : فەرماندەیی ناوەندی ئەمەریکا بە سەرکردایەتی وەزیری بەرگریی جەیمس ماتیس و جەنەراڵ جۆسێڤ ڤۆتێل و جۆسێڤ دەنفۆرد ئاماژەیان بەوە دا کە بۆ چەند ساڵێک دەمێننەوە و ڕۆژهەڵاتی سوریا سەقامگیر دەکەن. لە هەمان کاتدا وەزارەتی دەرەوە بە ئاراستەی بنپێ کردنی دەسکەوتەکانی کورد کاری دەکرد بەوەی لە پرۆسەی جنێڤ بەرکەنار کران و ڕیگەیان نەدرا کە لە داهاتووی سوریا ڕۆڵیان هەبێت.\nدووەم : دیپلۆماتکاری ئەمەریکی جەیمس جێفری ئەوەی ڕاگەیاند کە ئەمەریکا پەیوەندییەکی تاکتیکی و ڕوون و قۆناخ بە قۆناخ بە ڕێوە دەبەن لە ڕۆژهەڵاتی سوریا. کاتێک تورکیا هەڕەشەی داگیرکاریی کرد و ئاماژەی بەوە دا کە دەدەن بەسەر بارەگا ئەمەریکییەکانیشدا ئەگەر پێویست بکات، ترەمپ لە ئۆکتۆبەری ٢٠١٩ لە ناوچەیەکی سنووریی کشایەوە ، ئەمەش بووە هۆی ئاوارە بوونی ٢٠٠٠٠٠کەس لە کورد و مەسیحی و ئێزدی. دەرئەنجامی ئەمە بۆ بەڕێوەبەرایەتی ترەمپ ئاوارە بوونی ٥١٧٠٠٠ کەس بوو لەو ناوچانەی کە پێشتر لە لایەن کوردەکانەوە بەڕێوە دەبران و ئارام و سەقامگیر بوون.\nبە گوێرەی گێڕانەوەی بۆڵتن ترەمپ باوەڕی وایە کە " کوردەکان ڕایان کرد لە تورکەکان و تەنها ئەو کاتانە ڕا ناکەن کە ئێمە چوار دەوریان بە ئێف ١٨ بۆ بۆردومان دەکەین" ئەمە قسەیەکی سەیر بوو. مێژووی ئەمەریکا پڕە لە نمونەی هاوکاری کردنی ئەو خەڵکانەی کە ڕا دەکەن نەک ڕق لێ بوونەوەیان لەبەر سەرکوتکردنیان.\nلە ڕابردوودا ئەمەریکا هاوکاری کوباییەکان، هایتییەکان، سۆماڵییەکان، کوردەکان، جووەکان و زۆری تری کردبوو کە هەڵهاتبوون. لە باڵکان لە ١٩٩٠ کان ئەمەریکا هاوکار بوو بۆ وەستاندنی سەرکوتکردنی گروپەکان. ڕامیاری نوێ، بە گوێرەی پەرتوکەکەی بۆڵتن ئەوەیە کە لایەنگیریی سەرکوتکار بکرێت نەک ئەوەی کە ڕا دەکات.\nبۆ کوردەکان ئەمە کارەساتێکی نەبڕاوەیە. ئەمڕۆ ئێران و تورکیا بە یەکەوە کار دەکەن بۆ ئەوەی سەرکوتی چالاکوانانی کورد بکەن.سەدان چالاکوان و ڕۆژنامەوان و سیاسەتوانی کورد لە تورکیا زیندانی کراون.لە عێراق کوردەکان ڕووبەڕوی هەڕەشە دەبنەوە لە ناوچەکانی وەکو کەرکوک و شنگال.\nکەمینە ئێزدی و مەسیحییەکانیش ڕووبە ڕووی هەڕەشە بوونەتەوە. لە سوریا ئەو هەڵمەتەی کە سەرکەوتوو بوو بۆ لە ناو بردنی داعش بە شێوەیەک خراپ کرا کە ئەمەریکا وا هەست دەکرا هەڵمەتە سەرکەوتووەکە وەکو کێشەیەک ببینێت کە بیەوێت خۆی لی دەرباز بکات.\nڕوسیا، ئێران، و تورکیا سێ وڵاتی پاوانخوازن کە دەیانەوێت دوای ڕۆیشتنی ئەمەریکا دەستکەوتەکان دابەش بکەن. لەعێراق، هەرێمی کوردستان جارێکی تر لەژێر هەڕەشەی ئابووریدایە و داگیرکارییەکی هاوبەشی تورکیا و ئێران هەڕەشە لە سەقامگیریی دەکات.\nلە عەفرین ئەو کوردانەی کە ماونەتەوە ڕاوەدوو دەنرێن و ئافرەتان دەڕفێنرێن بۆ زیندانی نهێنی ئەو گروپانەی کە لە لایەن تورکیاوە پاڵپشتی دەکرین. دەستکەوتەکانی ساڵانی ڕابردوو لەدەست دراون و نزیکەی ٥٠٠٠٠٠ کەس بێ ماڵ و حاڵ ماونەتەوە لە سایەی بەڕێوەبەرایەتی ئێستای ئەمەریکاوە.\nبەگشتی ئەمانە ئەو کەسانەن کە پاڵپشتی ئەمەریکایان کرد و بە هیواوە لێیان دەڕوانی. ئەمانە تەنانەت شتگەلێکی وەکو ناونانی چێشتخانەکانیان بە ناووی ترەمپیشەوە کرد. پەرتوکەکەی بۆڵتن ئەوەدەردەخات کە کۆشکی سپی کەمێک پاڵپشتی کورد دەکات بەڵام دەنگە دژە کوردەکان وا دەردەکەوێت کە گەشتبێتنە باڵاترین پێگە.\nوەرگێڕانی : کۆسار وەڵەدبەگی.\nسەرچاوە : ئۆرشەلیم پۆست.\nئه‌م بابه‌ته 587 جار خوێنراوه‌ته‌وه


فه‌رمانده‌ی له‌شكری ئه‌مریكا له عێراق ده‌ڵێت هێزه‌كانی به‌نیازن له شـاره‌كاندا بمێـنـنه‌وه\nی مانگی دوازده ١٣, ٢٠٠٨\nكۆمانداری باڵای وڵاته یه‌كگرتووه‌كانی ئه‌مریكا له عێراق ده‌ڵێت هێزه‌كانی وڵاته‌كه‌ی له پاش دوایـین مۆڵه‌تی مانگی شه‌شی سـاڵی نوێ له شـاره‌كان هه‌روا ده‌مێنـنه‌وه كه دانراوه ئه‌و كات هێزه‌كانیان له‌و شـوێنانه بكێشـنه‌وه.\nڕۆژی شه‌ممه ژه‌نه‌ڕاڵ ڕه‌یمۆند ئۆدێرنۆ له بنكه‌ی ئاسـمانی به‌له‌د به په‌یامنێرانی گوت سه‌ربازان له شـاره‌كانی عێراق ده‌مێـنـنه‌وه بۆ ئه‌وه‌ی ڕێـنمایی هێزه‌كانی ئاسایشی خۆجێی بكه‌ن و مه‌شـقیشـیان پـێ‌بـبینن. هیچ كاتێـكی دیاریكراوی بۆ كێشـانه‌وه‌ی سه‌ربازانی ئه‌مریكا له شـاره‌كان دیاری نه‌كرد.\nڕوون نه‌بووه داخۆ چۆن قانون‌دانه‌رانی عێراق وه‌ڵامی پـلانی ژه‌نه‌ڕاڵ ئۆدێرنۆ ده‌ده‌نه‌وه. هه‌روه‌ها ڕێـكه‌وتنه نوێـیه‌كه‌ی نێوان ئه‌مریكا و عێراق داوای كێشـانه‌وه‌ی هێزه‌كانی ئه‌مریكا له شـاره‌كانی عێراق هه‌تا 30 ی مانگی شه‌شی سـاڵی داهاتوو ده‌كات.\nله لایه‌كی دیكه‌شه‌وه وه‌زیری به‌رگری ئه‌مریكا له عێراقه و چاوه‌ڕوانی ده‌كرێت به مه‌به‌سـتی ئاماده‌بوون بۆ كه‌مكردنه‌وه‌ی ژماره‌یه‌كی زۆری سه‌ربازانی ئه‌مریكا له‌گه‌ڵ كۆمانداران كۆبـبێـته‌وه.


یەکگرتووی ئیسلامی هەڵوێستی خۆی سەبارەت بە كابینه‌ی نوێی حكومەتی عێراق ڕاگەیاند – لڤین پرێس\nئه‌نجومه‌نی سه‌ركردایه‌تیی یه‌كگرتووی ئیسلامیی كوردستان، بەشداری لە کابینەی حکومەتی عێراق ناکەین و هاوکات خەبات و بەرگریکردن لە مافە رەواکانی گەلەکەمان بە ئەرکی خۆمان دەزانین.\nئەمڕۆ ( پێنجشەممە، ٢٨ی تشرینی یەکەمی ٢٠٢١ ) ئه‌نجومه‌نی سه‌ركردایه‌تیی یه‌كگرتووی ئیسلامیی كوردستان به سه‌رۆكایه‌تیی د. هادی عەلی و ئامادەبوونی سەلاحەدین محەممەد بەهائەدین، ئەمینداری گشتیی یەکگرتوو كۆبونه‌وه‌ی ئاسایی کرد، پاش کۆتایی هاتنی کۆبوونەوەکە ڕاگەیەندراوێکی بڵاو کردوەوە و تێیدا هاتوە، “خه‌بات و به‌رگریكردن له مافه ره‌واكانی گه‌له‌كه‌مان به ئه‌ركی خۆمان ده‌زانین و نایبه‌ستینه‌وه به به‌شداربوون و وه‌رگرتنی شایسته‌ی هه‌ڵبژاردنی حیزبی خۆی له حكومه‌تى ناوه‌ند”.


ئەڵوەند كوێستانی 23/08/2021 - 09:16 هەواڵ/هەمەڕەنگ\nخەندەو پێكەنین گوزارشت لە لەزەتی ژیان و دڵخۆشی مرۆڤەكان دەكات، پەراوێز خستنی خەم و كێشەو ئاریشەكان وا دەكات مرۆڤ جوانترو گەشاوەترو گەشبینانە تر بنواڕێتە ئاسۆی ژیان، ئەمانە لەئەنجامی دەیان توێژینەوەی زانستی هاتوون كە لە وڵاتاندا كراون، توێژینەوەیەكی ئوسترالی دەریخستووە ئەوانەی زۆر پێدەكەنن هۆرمۆنی دڵەراوكێ و بێ ئۆقرەیی لە لەشیان كەم دەبێتەوەو كەمتر تووشی پەستانی خوێن و شەكرەو نەخۆشیەكانی دڵ دەبن، دەڵێن لە رۆژێكدا یەك جار پێكەنین وا دەكات بەدرێژایی رۆژگار ئەو كەسە لەتوڕەیی و بێ مروەتی دووربخاتەوە، بەو پێیەش دەست بۆ هەر ئیشوكارێك ببەی رێژەی سەركەوتنی زۆر زیاتر دەبێت لەوەی كە بەبێ میزاجی ئەنجامی دەدەن.\nبەپێی تویژەوەیەكی ئەڵمانیش بۆ تەندروستی كۆمەڵایەتی پێكەنین زۆر بەسوودە، بۆ نموونە دەبێتە هۆی دروستكردنی متمانەو باوەڕ لەنێوان كەسەكەو هاوڕێ و خێزان و كەسوكاریدا، دەوروبەرەكەت پشتت پێدەبەستن لەئەرك و پلان و ئامانجەكانیاندا، بەرامبەرەكەت لە دیدارو چاوپێكەوتنەكاندا دڵخۆش دەبن بەوەی كە كەسێكی خۆشەویستی وەك تۆیان ناسیوە، بەپێچەوانەی ئەوانەشەوە كە دڕدۆنگن، مرۆڤ هەست دەكات لەگەڵ كەسێكی خراپدا مامەڵەدەكات و متمانەی پێ ناكات، مڕۆمۆچی متمانە لای بەرامبەر دەڕوخێنێ.\nهەمان ئەو توێژینەوانە دەری دەخەن كە پێكەنین ئازار شكێنەو ئەوانەی نەخۆشن یان ئازارێكی جەستەییان هەیە كاتێك هاوڕێكانیان یان خۆشەویستەكانیان دەبینن و چەند ساتێك پێدەكەنن، ئازارەكانیان كەمدەبێتەوەو روو لە چاكبوونەوە دەكەن، لەگەڵ پێكەنین جەستە ئەو هۆرمۆنانەی كە سودبەخش و هیوا بەخشن دەرژێن و مرۆڤ هێوردەكەنەوە لەوانە ئەندرۆفین و سیرۆتۆنین و ئەدرینالین، بەپێی راپۆرتە زانستییەكان پێكەنین بۆ ماوەی 10 خولەك دەبێتە هۆی سوتاندنی 50 كالۆری، هەروەها وەك جۆرێك لە وەرزشی دەموچاو پێستی ڕووی مرۆڤ جوڵە پێدەكات، خانەكانی لەش كاراتر دەكات، بەپێی ئەو زانیاریانە لە كۆی گشتی تەمەنی مرۆڤدا حەوت ساڵ زیاد دەكات، بۆ بیر تیژیش كاریگەرەو ئەوانەی زۆر پێبكەنن هەرگیز تووشی نەخۆشی بیرچونەوەو غەفڵاوی نابن.\nبەپێی ماڵپەڕی Lerne .Net ی ئەڵمانی بێت مرۆڤی دەم بەخەندە كاتێك دەچێتە بەردەم خاوەن كۆمپانیایان خاوەن كار بەختی زۆر زیاترە لەوەی كە مڕومۆچە جۆری یەكەمیان لە كەسی باش و بەتواناو بەسەلیقەو رۆح سوك دەچێ، دووەمیش لەهی خراپ و نەزان و بێ ئایدیای، بەپێی زانست خەڵكی توڕەو رووگرژ زۆر بیر تەسكترن لەوانی دی، زووتر هەڵدەچن، بۆ چارەسەركردنی كێشەكان مەودای بیركردنەوەیان تەسكترە، لەهەلی كاردا بێ ئۆقرەو بێ ورەترن، بۆیە لای خاوەن كارەكان پەسەندنین و چەندەی رووت خۆش بێت ئەوەندە زیاتر لە دۆزینەوەی كارو دامەزراندندا بەخت یاوەرت دەبێت.


سەرۆك بارزانی: کوردستان تیڤی نموونەی میدیای نەتەوەیی و پەباندی بنەماکانی ڕاستگۆییە بە بۆنەی یادی 21 ساڵەی دەستبەکاربوونی پەیامێکی بڵاو کردەوە - Hekar.net : Hekar.net\nسەرۆك بارزانی: کوردستان تیڤی نموونەی میدیای نەتەوەیی و پەباندی بنەماکانی ڕاستگۆییە بە بۆنەی یادی 21 ساڵەی دەستبەکاربوونی پەیامێکی بڵاو کردەوە\nسەرۆک بارزانی، بە بۆنەی یادی بیست و یەک ساڵەی دەستبەکاربوونی کەناڵی (کوردستان تیڤی) پەیامێکی پیرۆزبایی ئاراستەی ستاڤ و کارمەندانی دەزگای سەتەلایتی کوردستان کردووە.\nلە بەشێک لە پەیامەکەی سەرۆک بارزانیدا کە وێنەیەکیشی بۆ (باسنیوز) نێردراوە، هاتووە: “تەلەڤزیۆنی كوردستان دەستپێكی شۆڕشێكی ڕاگەیاندن بوو لەنێو میدیای هەرێمی كوردستان و نموونەی میدیای نەتەوەیی و نیشتیمانی بووە و هەردەمیش پابەندی بنەماكانی ڕاستگۆیی و هەست بەبەرپرسیارێتی بووە”.\nبۆ /بەڕێوەبەر و سەرجەم كارمەندانی كوردستان تی ڤی\nبە بۆنەی بیست و یەك ساڵەی دەستبەكاربوونی كوردستان تیڤی گەرمترین پیرۆزبایی خۆم ئاراستەی ئێوەی بەڕێز و هەموو ستاف و كارمەندانی دەزگای سەتەڵایتی كوردستان دەكەم و هیوای سەركەوتنتان بۆ دەخوازم.\nتەلەڤزیۆنی كوردستان دەستپێكی شۆڕشێكی ڕاگەیاندن بوو لەنێو میدیای هەرێمی كوردستان و نموونەی میدیای نەتەوەیی و نیشتیمانی بووە و هەردەمیش پابەندی بنەماكانی ڕاستگۆیی و هەست بەبەرپرسیارێتی بووە. كوردستان تیڤی لە ماوەی كاركردنی خۆیدا ڕۆڵی هەبووە لە بڵاوكردنەوەی هۆشیاریی نەتەوەیی و خۆشەویستیی نیشتیمان و پاڵپشتیكردنی پێشمەرگە و خانەوادەی شەهیدان و لەم بوارانەشدا جێگەی دەستی دیارە و ئەو ڕۆڵە هەمیشە جێگەی پێزانین بووە.\nئەو چاوەڕوانییەش لە دەزگەی سەتەلایەتی كوردستان و كوردستان تیڤی هەیە كە بەتەكنیكی تازە ،كاری پڕۆفیشناڵ ئاوێتەی گیانی نیشتیمانپەروەری و وڵاتپارێزی بكات و پێشەنگ بێت بۆ كار و پیشەی ڕاگەیاندن لەكوردستان.\nدووبارە پیرۆزبایتان لێ دەكەم و بمێنن بە خێر و خۆشی\n١٧ـی ١ـی ٢٠٢٠


ژیان | تەندروستی | سلێمانى.. زیاتر لە 20 منداڵ بە کۆرۆنا گیانلەدەست دەدەن\n2021-04-17 | 343 جار خوێندراوەتەوە\nمنداڵێکی تەمەن نۆ مانگ دوای زیاتر لە دووهەفتە لە تووشبوون بە کۆرۆناى گۆڕاو لە نەخۆشخانەى دکتۆر جەمالی منداڵان گیانی لەدەستدا، بەڕێوەبەرى نەخۆشخانەکەش دەڵیت، تائێستا 20 بۆ 25 منداڵ لە نەخۆشخانەکەیان بە کۆرۆنا گیانیان لەدەستداوە.\nد. پشدەر عەبدوڵا، بەڕێوەبەرى نەخۆشخانەی دکتۆر جەمالی منداڵان بە تۆڕى هەواڵى ژیانى ڕاگەیاند، ماوەى زیاتر لە دوو هەفتەیە ئەو منداڵە هاتوەتە نەخۆشخانەکەى ئێمە و دیارە پێشتریش توشى کۆرۆنا بوە و لەگەل چەند منداڵێکى دیکە ئەمڕۆ گیانى لەدەستدا.\nوتیشى، پێدەچێت لە ناو خێزانەکەیدا توشبو هەبوبێت و گوازرابێتەوە بۆ ئەم منداڵە و کۆرۆنا گۆڕاوەکەش زیاتر توشى منداڵان دەبێت بەڵام مەترسى مردنیان کەمترە.\nدەشڵیت: ڤایرۆسەکە بەتوندى کاریگەرى لەسەر کۆئەندامى هەناسە هەیە و هەندێک جاریش لە منداڵاندا بە جۆرى جیاواز کاریگەریەکە خۆى دەنوێنیت.\nئاماژەى بەوەشکرد، تائێستا 20 بۆ 25 منداڵ لە نەخۆشخانەکەمان بە کۆرۆنا گیانیان لەدەستداوە و هۆشداریش بە دایک و باوکان دەدات لە کاتى بونى هەرنیشانەیەک لە منداڵەکانیان سەردانى نزیکترین بنکەى تەندروستى بکەن.


فیسق، پێناسه‌ی، جۆره‌کانی، زیانه‌کانی، وه ئه‌وانه‌ی که فاسقن\nئاماده‌كردنی: م،عبدالكریم موحه‌ممه‌د قادر\nالحمد لله رب العالمین والصلاة والسلام على نبینا محمد وعلى آله وصحبه أجمعین\nموسڵمانانى خۆشه‌ویست ده‌مانه‌وێت له‌م بابه‌ته‌دا باسى فاسق بكه‌ین و بزانین به‌كێ ده‌وترێت فاسق، وه‌چه‌ند جۆرى هه‌یه سزاو حوكمى شه‌رعى چییه بۆ فاسقه‌كان له دونیا و دوارۆژدا، وه زیانى كه‌سى فاسق چییه بۆ سه‌ر خۆى و كۆمه‌ڵگه‌كه‌ى؟\nإن شاء الله به‌شێوه‌یه‌كى پوخت ڕوونى ده‌كه‌ینه‌وه\nله‌ڕاستى دا ئه‌وه‌ى زۆر به‌كاردێت بۆ پێناسه‌ى فاسق ئه‌وه‌یه كه ده‌وترێت:\n((فاسق به‌زۆرى ئه‌و كه‌سانه ده‌گرێته‌وه كه گوێڕایه‌ڵى شه‌رعى خوایان كردبێت إقراریان به‌شه‌رعى خوا كردبێت پاشان به‌ڕه‌زامه‌ندى خۆى وازبهێنى له گوێڕایه‌ڵى كردنى زۆرێك له‌حوكمه شه‌رعییه‌كان یان له هه‌ندێكى، ئه‌وكه‌سه هه‌رچییه‌ك بێت پیاو بێت یان ئافره‌ت ده‌سه‌ڵاتدار بێت یان بێ ده‌سه‌ڵات، ده‌وڵه‌مه‌ند بێت یان هه‌ژار سپى پێست بێت یان ڕه‌ش پێست كه ئه‌و سیفه‌تانه‌ى تێدا بوو كه نیشانه‌ن بۆ فاسق ئه‌وه ئه‌و كه‌سه كه‌سێكى فاسقه))، هه‌روه‌ها (فسق) به‌و كه‌سه‌ش ده‌وترێت كه‌گوناهو تاوانى گه‌وره‌و بچوك ئه‌نجام بدات وبه‌رده‌وام بێت له‌سه‌رى، له‌ڕاستى دا به مشك ده‌وترێت: (فویسیقه) له‌به‌ر ئه‌وه‌ى گیاندارێكه سیفه‌تى پیسى و خه‌بیثى تێدایه هه‌ر له‌به‌ر ئه‌وه‌یه كه پێغه‌مبه‌رى خوا (صلی الله علیه وسلم) ده‌فه‌رمووێت: (وإن الفویسقة تضرم على الناس بیتهم أو بیوتهم) (صحیح سنن أبی داود: 3732). واته: (مشك بكوژن، چونكه سیفه‌تى پیسى تێدایه) كه‌سى فاسقیش هه‌ر به‌هه‌مان شێوه زۆرێك له‌تاوانه‌كان یان هه‌ندێك له‌تاوانه پیسه‌كان ئه‌نجام ئه‌دات به‌ئاره‌زووى خۆى له‌به‌ر ئه‌وه پێى ده‌وترێت كه‌سێكى فاسق، چونكه هه‌ركه‌سێك تاوان ئه‌نجام بدات و په‌شیمان نه‌بێته‌وه و به‌رده‌وام بێت له‌سه‌رى ئه‌وه ده‌بێته سیفه‌تێكى ناشیرین بۆ ئه‌و كه‌سه و به‌كه‌سێكى سیفه‌ت ناشیرین ده‌ناسرێت، هه‌ر بۆیه جێگه‌ى خۆیه‌تى كه پێى بوترێت فاسق.\nفسق ده‌كرێت به‌دوو به‌شه‌وه:\n1- فسقى گه‌وره: (كه‌خاوه‌نه‌كه‌ى له‌چوارچێوه‌ى ئیسلام ده‌چێته ده‌ره‌وه)، كه هه‌ر كه‌سێك ئه‌نجامى بدات و به‌رده‌وام بێت له‌سه‌رى و په‌شیمان نه‌بێته‌وه و به‌و حاڵه‌یه‌وه بمرێ ئه‌وه پاشه‌ڕۆژێكى ترسناك چاوه‌ڕوانیان ده‌كات ئه‌ویش چوونه ناو ئاگرى دۆزه‌خه به‌هه‌تاهه‌تایى په‌نا به‌خوا. وه‌كو هاوبه‌ش بڕیاردان بۆ خواى گه‌وره و كوفركردن و دوو ڕوویى له‌بوارى بیروباوه‌ڕدا....\n2- فسقى بچووك: ئه‌م جۆره فسقه ناگاته ئه‌و ڕاده‌یه‌یى كه خاوه‌نه‌كه‌ى له دین به‌ده‌ر بێت به‌ڵام موسته‌حه‌قى چوونه دۆزه‌خ ده‌بێت به‌ئه‌ندازه‌ى ئه‌و تاوان و خراپه‌كاریانه‌ى كه هه‌یه‌تى دواى ئه‌وه به‌هۆى ئیمانه‌كه‌یه‌وه یان به‌گوێره‌ى ئیمانه‌كه‌ى له دۆزه‌خ ڕزگارى ده‌بێت، ئه‌م جۆره فسقه‌ش بوونى زۆره له‌نێو كۆمه‌ڵگه‌ى مسوڵمانان وه‌كو جنێودان به موسڵمانان و فیتنه‌یى كردن و.....هتد .\nكێن ئه‌و كه‌سانه‌ى كه فاسقن:\nئه‌وانه‌ى كه فاسقن زۆرن، به‌ڵام له گرنگترینیان ئه‌مانه‌ن:\n1- إبلیس: له‌عنه‌تى خواى له‌سه‌ر فاسقه له‌به‌ر ئه‌وه‌ى یه‌كه‌م كه‌س بوو كه گوێڕایه‌ڵى خواى گه‌وره‌ى نه‌كرد كاتێ خواى گه‌وره پێى فه‌رموو: (وَإِذْ قُلْنَا لِلْمَلَائِكَةِ اسْجُدُوا لِآَدَمَ فَسَجَدُوا إِلَّا إِبْلِیسَ كَانَ مِنَ الْجِنِّ فَفَسَقَ عَنْ أَمْرِ رَبِّهِ) [الكهف: ٥٠]. واته: كاتێ ووتمان به‌فریشته‌كان كه سوجده‌ى ڕێز بۆ ئاده‌م ببه‌ن هه‌موویان سوجده‌یان بۆ برد ته‌نها إبلیس نه‌بێت كه له‌كۆمه‌ڵه‌ى (جن)ه سوجده‌ى نه‌برد و فاسق بوو به‌رامبه‌ر فه‌رمانى خواى گه‌وره . كه‌واته: ئه‌وانه‌ى كه فه‌رمانى خواى گه‌وره جێ به‌جێ ناكه‌ن إبلیس ئاسا فاسقن و شوێنكه‌وته‌ى ڕێبازو ڕێچكه‌ى شه‌یتان و إبلیسن هه‌مان چاره‌نووسیان هه‌یه له‌قیامه‌تدا ئه‌گه‌ر تۆبه نه‌كه‌ن و نه‌گه‌ڕێنه‌وه بۆ لاى خواى گه‌وره .\n2- كه‌سانى بێ باوه‌ڕ فاسقن: هه‌روه‌ك خواى گه‌وره ده‌فه‌رمووێت: (وَلَقَدْ أَنْزَلْنَا إِلَیْكَ آَیَاتٍ بَیِّنَاتٍ وَمَا یَكْفُرُ بِهَا إِلَّا الْفَاسِقُونَ) [البقرة: ٩٩]. واته: سوێند بێت به‌خوا ئێمه بێگومان نیشانه‌و ئایه‌تى ڕوونمان بۆ تۆ داگرتوه ئه‌ى محمد (صلی الله علیه وسلم) كه‌س بێ باوه‌ڕ نابێت پێى جگه له‌فاسقه‌كان نه‌بێت . ئه‌وانه‌ى ده‌روون نه‌خۆش و یاخى بوون له‌فه‌رمانى خوا. كه‌واته: ئه‌وانه‌ى كه‌باوه‌ڕ ناهێنن به‌قورئان و ئیسلام و شوێنى ناكه‌ون و كار به‌به‌رنامه‌و ڕێبازێكى جگه له‌ئیسلام ده‌كه‌ن ئه‌وانه بێ باوه‌ڕو كافرن.\n3- ئه‌هلى كتاب له گاورو جوله‌كه ئه‌وانه‌ى باوه‌ڕ ناهێنن به‌پێغه‌مبه‌رایه‌تى (محمد) (صلی الله علیه وسلم) ئه‌وانه فاسقن . هه‌روه‌ك خواى گه‌وره ده‌فه‌رمووێت: (أَلَمْ یَأْنِ لِلَّذِینَ آَمَنُوا أَنْ تَخْشَعَ قُلُوبُهُمْ لِذِكْرِ اللَّهِ وَمَا نَزَلَ مِنَ الْحَقِّ وَلَا یَكُونُوا كَالَّذِینَ أُوتُوا الْكِتَابَ مِنْ قَبْلُ فَطَالَ عَلَیْهِمُ الْأَمَدُ فَقَسَتْ قُلُوبُهُمْ وَكَثِیرٌ مِنْهُمْ فَاسِقُونَ) [الحدید: ١٦]. واته: ئایا كاتى ئه‌وه نه‌هاتووه بۆ ئه‌وانه‌ى كه‌ئیماندارن دڵه‌كانیان خشوعى تیا دروست بێت بۆ یادى خوا، بۆ ئه‌و حه‌قه‌ى كه خواى گه‌وره ناردۆتیه خواره‌وه بۆ سه‌ر پێغه‌مبه‌ر (صلی الله علیه وسلم) كه بریتى یه له‌قورئان وسوننه‌ت، پاشان وه‌كو ئه‌هلى كیتاب مه‌بن كاتێ ئامۆژگارى خێر ده‌كران به‌ڵام وه‌ریان نه‌گرت و ڕۆژگارى ته‌مه‌نیان درێژه‌ى كێشا هه‌تاوه‌كو واى لێهات به‌گوێڕایه‌ڵى نه‌كردنیان بۆ شه‌رعى خوا دڵیان ڕه‌ق و زۆربه‌یان فاسق بوون. هه‌ر بۆیه له‌شه‌رعى خوادا له هه‌فته‌یه‌كدا ڕۆژێك دانراوه كه هه‌ینى یه بۆ ئه‌وه‌ى ئامۆژگارى موسڵمانان بكرێت، ئه‌گه‌ر بێت و موسڵمانان ئامۆژگاریه‌كان وه‌رنه‌گرن و به‌گوێ یان نه‌كه‌ن ئه‌وانه ته‌مه‌نیان به‌فیڕۆ ده‌ڕوات و دڵكانیان ڕه‌ق ده‌بێت و سه‌ره‌نجامیش وه‌ك ئه‌هلى كیتاب دڵیان ڕه‌ش و ڕه‌ق ده‌بێت و یاخى ده‌بن و فاسق ده‌بن په‌نا به‌خوا.\n4- ئه‌وانه‌ى دووڕوون فاسقن: هه‌روه‌ك خواى گه‌وره ده‌فه‌رمووێت: (إِنَّ الْمُنَافِقِینَ هُمُ الْفَاسِقُونَ) [ التوبة: ٦٧]. واته: ئه‌وانه‌ى كه‌دووڕوون بێگومان ئه‌وانه فاسقن و یاخى بوون . مونافیق ئه‌وانه‌ى به‌ڕواڵه‌ت موسڵمان و به دڵ كافرو بێ باوه‌ڕن ئا ئه‌وانه فاسقن.\n5- ئه‌وانه‌ى شوێن هه‌واو ئاره‌زوو بكه‌ون و حوكم بكه‌ن به جگه له‌شه‌رعى خوا، هه‌روه‌ك خواى گه‌وره ده‌فه‌رمووێت: (وَمَنْ لَمْ یَحْكُمْ بِمَا أَنْزَلَ اللَّهُ فَأُولَئِكَ هُمُ الْفَاسِقُونَ) [ المائدة: ٤٧]. واته: ئه‌وانه‌ى حوكم به‌شه‌رعى خوا ناكه‌ن و شوێنى هه‌واو ئاره‌زووى خۆیان كه‌وتون ئه‌وانه فاسق و یاخى بوون له فه‌رمانى خوا. كه‌واته: ئه‌وانه‌ى كه‌حوكم ناكه‌ن به‌و شه‌رعه‌ى كه‌خواى گه‌وره وه‌كو به‌رنامه بۆ ژیانى مرۆڤه‌كانى داناوه وه‌شوێنى هه‌واو ئاره‌زووى خۆى كه‌وت له‌وه‌ى شوێن به‌رنامه‌و ڕێبازێكى جگه له شه‌رعى خوا بكه‌وێت ئه‌وانه فاسقن.\n6- هه‌ر پیاوێك بوختان بكات بۆ ئافره‌تێكى ئیماندارى داوێن پاك وتۆمه‌ت بارى بكات به‌زینا وه‌چوار شاهیدى نه‌بێت بۆ ئه‌و تۆمه‌ته ئه‌وا ئه‌و پیاوه كه‌سێكى فاسقه، هه‌روه‌ك خواى گه‌وره ده‌فه‌رمووێت: (وَالَّذِینَ یَرْمُونَ الْمُحْصَنَاتِ ثُمَّ لَمْ یَأْتُوا بِأَرْبَعَةِ شُهَدَاءَ فَاجْلِدُوهُمْ ثَمَانِینَ جَلْدَةً وَلَا تَقْبَلُوا لَهُمْ شَهَادَةً أَبَدًا وَأُولَئِكَ هُمُ الْفَاسِقُونَ) [النور: ٤]. واته: ئه‌وانه‌ى بوهتان بۆ ئافره‌تى داوێن پاك ده‌كه‌ن و چوار شاهیدیان نه‌هێناوه بۆ ڕاستى قسه‌كه‌یان ئه‌وه هه‌شتا جه‌ڵده‌یان لێ بده‌ن، وه به‌هه‌میشه‌یى شاهیدیان لێ وه‌رناگیرێ ئائه‌وانه كه‌سێكى فاسقن. تۆمه‌ت باركردنى ئافره‌تانى داوێن پاك و پیاوانى داوێن پاوێن له‌ناو كۆمه‌ڵگه‌دا زۆر ده‌بینرێت به‌بێ ئه‌وه‌ى چوار شاهید هه‌بێت بۆ ئه‌و تۆمه‌ته، كه‌سانى موجریم و فاسق شه‌هاده‌یان له‌لاى خواى گه‌وره قه‌بوڵ نییه، ئیلا مه‌گه‌ر تۆبه‌یه‌كى ڕاسته‌قینه بكه‌ن و جارێكى تر نه‌گه‌ڕێنه‌وه سه‌ر ئه‌وكاره‌یان .\n7- النمام ((ئه‌وانه‌ى قسه ده‌هێنن و قسه ده‌به‌ن و نێوانى خه‌ڵكى تێك ده‌ده‌ن)) فیتنه‌گێڕ: هه‌روه‌ك خواى گه‌وره ده‌فه‌رمووێ: (یَا أَیُّهَا الَّذِینَ آَمَنُوا إِنْ جَاءَكُمْ فَاسِقٌ بِنَبَأٍ فَتَبَیَّنُوا أَنْ تُصِیبُوا قَوْمًا بِجَهَالَةٍ فَتُصْبِحُوا عَلَى مَا فَعَلْتُمْ نَادِمِینَ) [الحجرات: ٦ ]. واته: ئه‌ى ئه‌وانه‌ى كه‌باوه‌ڕتان هێناوه ئه‌گه‌ر كه‌سێكى فاسق هه‌واڵێكى گرنگى بۆ هێنان ئه‌وه یه‌كسه‌ر بڕواى پێ مه‌كه‌ن، به‌ڵكو سه‌ره‌نج بده‌ن و لێ¬ى بكۆڵنه‌وه تا بۆتان ڕوون ده‌بێته‌وه كه ڕاسته یان درۆیه، نه‌وه‌ك به‌هۆى هه‌واڵى ئه‌م فاسقه‌وه ئازارو ناخۆشى و گیروگرفت بۆ خه‌ڵكى دروست بكه‌ن به‌نه‌زانى، جا دواى ئه‌وه په‌شیمان ببنه‌وه له‌و كاره‌ى كه پێى هه‌ستاون. به‌ڕاستى زۆر خه‌ڵك كوژرا به‌هۆى قسه‌هێنان و قسه‌بردنه‌وه، زۆركه‌سى بێ تاوان زۆر ئافره‌تى داوێن پاك ته‌ڵاق درا، زۆر باوك ئازار درا له‌لایه‌ن منداڵه‌كانییه‌وه، زۆر پیاو پشتى له‌دایك و باوكى خۆى هه‌ڵكرد به‌هۆى فیتنه‌ى خێزانه‌كه‌یه‌وه، هه‌ر بۆیه خواى گه‌وره ئه‌و كه‌سانه‌ى ئه‌وه ئیشیانه به‌فاسق ناو ده‌بات، چونكه هه‌ر فاسقه ئیشى پیس و كارو گوفتارى نه‌شیاوى لێ ده‌وه‌شێته‌وه.\n8- ئه‌وانه‌ى جنێو ئه‌ده‌ن به موسڵمانان به‌هۆى ئه‌و جنێو دانه‌یانه‌وه موسڵمانان ئازار ئه‌ده‌ن وخێزانى خۆیان ئازار ئه‌ده‌ن منداڵه‌كانیان ئازار ئه‌ده‌ن و دۆست و هاوڕێكانیان ئازار ده‌ده‌ن و هاوسێ كانیان ئازار ده‌ده‌ن، هه‌ر بۆیه پێغه‌مبه‌رى خوا(صلی الله علیه وسلم) ده‌فه‌رمووێت: (سباب المسلم فسوق، وقتاله كفر) (متفق علیه، وانظر: 3595). واته: جنێودان به‌موسڵمانان فسقه‌و كوشتنى كوفره. ئه‌مڕۆ له‌ناو كۆمه‌ڵگاى موسڵماناندا ئه‌م دیارده‌یه زۆر باوه ته‌نانه‌ت واى لێ هاتووه له‌جیاتى سه‌لام كردن له‌یه‌كتر جنێو به‌یه‌كترى ئه‌ده‌ن.\n9- ئه‌وانه‌ى له‌كاتى شاهێدى داندا یان له‌كاتى نوسیندا كاتێ ده‌كرێت به‌كاتب زیان ده‌گه‌یه‌نن به‌خاوه‌ن حه‌ق و خیانه‌ت ده‌كه‌ن ئه‌وانه‌ى كه‌ئه‌وه ئیشیان بێت ئه‌وانه فاسقن په‌نا به‌خوا. خواى گه‌وره ده‌فه‌رمووێت: (وَلَا یُضَارَّ كَاتِبٌ وَلَا شَهِیدٌ وَإِنْ تَفْعَلُوا فَإِنَّهُ فُسُوقٌ بِكُمْ) [البقرة: ٢٨٢] . واته: نابێت زیان بده‌ن له‌خاوه‌ن حه‌ق نوسه‌رو شاهید، ئه‌گه‌ر زیانیان گه‌یاند به‌خاوه‌ن حه‌ق و خیانه‌تیان لێ كردن ئه‌وه به‌ڕاستى ( فسق ) یان كردوه.\n10- هه‌ر كه‌سێك تانه‌و ته‌شه‌ر له موسڵمانان بدات به‌هه‌ر بیانوویه‌ك بێت ئه‌وه فسقى كردووه په‌نا به‌خوا. ئه‌مه له‌گرنگترین جۆره‌كانى فسق بوون كه‌هه‌ردوو جۆره‌كه‌ى له‌خۆ گرتوه گه‌وره و بچوك.\n* زیانى كه‌سى فاسق له‌سه‌ر خۆى و كۆمه‌ڵگه:\n1- كه‌سى فاسق به‌وكارانه‌ى كه‌ئه‌نجامى ئه‌دات زیان به‌خۆى ده‌گه‌یه‌نێت و خۆى موسته‌حه‌قى ئاگرى دۆزه‌خ ده‌كات.\n2- كه‌سى فاسق هه‌میشه له‌ناو خه‌ڵكى دا كه‌سێكى بێ ڕێزو بێ شه‌خسیاته و كارو گوفتاره‌كانى پیس و نه‌گریس و شه‌یتانییه.\n3- كه‌سى فاسق ده‌رچووى قوتابخانه‌ى (إبلیس)ه‌و شوێن ئه‌و كه‌وتووه.\n4- كه‌سى فاسق هه‌میشه له‌ناخى خۆیدا كه‌سێكى بێزارو ماندووه به‌هۆى ئه‌و كارو ڕه‌فتاره خراپانه‌ى كه‌به‌رده‌وام دووباره‌یان ده‌كاته‌وه.\n5- كه‌سى فاسق كه‌سێكى یاخى بوو وسه‌رگه‌ردانه به‌وه‌ى كه‌له گوێڕایه‌ڵ بوونى بۆ دینى خوا یاخى یه‌و شوێن كه‌وته‌ى شه‌یتانه.\n6- كه‌سى فاسق كه‌سێكه بۆ كۆمه‌ڵگه میكرۆبه، كۆمه‌ڵگه تووشى چه‌نده‌ها نه‌خۆشى و فه‌سادى ده‌كات.\n7- كه‌سى فاسق زیان ده‌گه‌یه‌نێت به‌خه‌ڵكى و هه‌وڵى نانه‌وه‌ى ئاشوب و فیتنه ئه‌دات له‌نێوان تاكه‌كانى ناو كۆمه‌ڵگا.\n8- كه‌سى فاسق كه‌سێكى ده‌م پیس و قسه پیس و ڕه‌وشت پیسه، ده‌بێته مایه‌ى ناخۆشى و ئازار بۆ ئه‌و خه‌ڵكه‌ى كه ئه‌م فاسقه‌یان تێدایه.\n9- كه‌سى فاسق كۆكه‌ره‌وه‌ى هه‌موو سیفه‌تێكى ناشرینه له‌وانه(بێ باوه‌ڕى، كوفر كردن، هاوبه‌ش بڕیاردان بۆ خوا، فیتنه‌یى، خیانه‌ت كردن، جنێودان، شه‌ڕ كردن، ئازاردانى چوارده‌ور، بێ ڕه‌وشت.......هتد).\n10-كه‌سى فاسق نه‌خۆشى و عیله‌ته بۆ خێزانى، بۆ چوارده‌ورى، بۆ هاوسێكانى، بۆ كۆمه‌ڵگه‌كه‌ى پێویسته بنبڕ بكرێت.\nحوكمى فاسق له‌شه‌رعى خوادا به‌شێوه‌یه‌كى گشتى:\n* حوكمى فاسق له‌دونیادا: خواى گه‌وره ده‌فه‌رمووێت: (مَا قَطَعْتُمْ مِنْ لِینَةٍ أَوْ تَرَكْتُمُوهَا قَائِمَةً عَلَى أُصُولِهَا فَبِإِذْنِ اللَّهِ وَلِیُخْزِیَ الْفَاسِقِینَ) [الحشر: ٥]. واته: ئه‌و دارانه‌ى كه‌بڕیتانه‌وه یان یان ئه‌وانه‌ى كه‌وازتان لێ هێنا هه‌مووى به‌ئیزنى خوابوو بۆ ئه‌وه‌ى فاسقه‌كانى پێ سه‌رشۆڕ و خه‌جاڵه‌ت بن. كه‌واته: سزاو حوكمى خوا بۆ فاسقه‌كان له دونیادا ئه‌وه‌یه ده‌بێت سه‌رشۆڕو خه‌جاڵه‌ت بكرێن له‌هه‌ر كات وساتێكدا بێت ئیلا مه‌گه‌ر تۆبه بكه‌ن وبگه‌ڕێنه‌وه بۆ لاى خواى گه‌وره و وازبهێنن له‌و فسقانه‌ى كه كردویانه، ئه‌گه‌ر نا ده‌بێت سه‌رشۆڕییان به‌چاوى خۆیان ببینن.\n*حوكمى فاسق (فسقى گه‌وره به‌تایبه‌تى) له‌ڕۆژى قیامه‌تدا:\nخواى گه‌وره ده‌فه‌رمووێت: (وَأَمَّا الَّذِینَ فَسَقُوا فَمَأْوَاهُمُ النَّارُ كُلَّمَا أَرَادُوا أَنْ یَخْرُجُوا مِنْهَا أُعِیدُوا فِیهَا وَقِیلَ لَهُمْ ذُوقُوا عَذَابَ النَّارِ الَّذِی كُنْتُمْ بِهِ تُكَذِّبُونَ) [السجدة: ٢٠ ]. واته: ئه‌وانه‌ى كه‌فاسق بوون و فسقى گه‌وره‌یان ئه‌نجامداوه وه‌كو(كوفر كردن، هاوبه‌ش بڕیاردان، منافق بوون له‌بیروباوه‌ڕدا) ئه‌وانه شوێن و مۆڵگه‌یان ئاگره‌و تیایدا ده‌مێننه‌وه كاتێ ئاگره‌كه‌ى ناوى په‌لكێشیان ده‌كات به‌ره‌و لاى ده‌رگاى جه‌هه‌ننه‌م به‌ئه‌قڵى خۆیان ده‌توانن ده‌ربچن له دۆزه‌خ، به‌ڵام هه‌ر كاتێ نزیكى قه‌راغى دۆزه‌خ ده‌بنه‌وه دووباره فڕێ ده‌درێنه ناوییه‌وه‌و پێیان ده‌وترێت بچێژن عه‌زاب و سزاى ئاگر ئه‌و ئاگره‌ى ئێوه به‌درۆتان ده‌زانى كاتێ هه‌واڵیتان پێ درابوو. جا له كۆتایدا ماوه‌ته‌وه بڵێین پێویسته كه‌سى فاسق بگه‌ڕێته‌وه بۆ لاى خواى گه‌وره و تۆبه بكات و خۆى توشى ئه‌و سزایه نه‌كات كه بۆى دانراوه په‌نا به‌خوا، له‌خواى گه‌وره ده‌پاڕێینه‌وه‌و ده‌ڵێین: خوایه گیان لێت ده‌پاڕێینه‌وه به‌ناوه جوان و سیفه‌ته به‌رزه‌كانت كه بمان پارێزى له‌ئاگرى دۆزه‌خ و له‌هه‌موو سیفه‌تێكى فسق گه‌وره بێت یان بچوك ڕه‌حممان پێ بكه‌و ڕه‌حم به‌مردوومان بكه‌و خۆمان و منداڵ و خێزانمان سه‌لامه‌ت بكه له‌عه‌زابى خۆت. آمین


لە رۆژی جیهانیی ژینگەدا، با ژینگەی… – Knwe.org\nسەرەکی » زانست » لە رۆژی جیهانیی ژینگەدا، با ژینگەی…\nلە رۆژی جیهانیی ژینگەدا، با ژینگەی…\nلە رۆژی جیهانیی ژینگەدا، با ژینگەی هەسارەكەمان بپارێزین\nسەردار عەبدولڕەحمان (سەحەری)- رانیە\nهەسارەی زەوی تاكە شوێنی ناو كۆمەڵەی خۆرە كە شیاو و گونجاوە بۆ ژیان، ئێمەی مرۆڤ لەسەر پشتی ئەم هەسارەیە گشت پێداویستییەكانی ژیانی خۆمان بەدەستدەهێنین، زەوی بێوچان چەندین سەردەمی جیۆلۆجیی بەسەردا تێپەڕیووە، تا توانیوێتی خوانی دەرامەتە سروشتییەكانی بۆ ئێمە فەراهەم بکات، ئاشكرایە هەسارەی شین لانكەی چەندین شارستانی مێژوویی مرۆڤایەتی بووە، چەندین دەسەڵاتداری بەهێز و ملهوڕی خستۆتە ژێر ناخی خۆیەوە.\nئێمەی مرۆڤ رۆژگارێك دێت دەبێت بسرەوین، بەڵام زەوی ناسرەوێت، سروشت بە درێژایی مێژوو وەڵامی گشت پێداویستییەكانی مرۆڤی كۆن و ژیاری ئێستای داوەتەوە، زەوی بێوچان خۆراكی خۆی پێمان دەدات، بەڵام ئەوە مرۆڤەكانن بە یەكسانی دابەشی ناكەن و جیاوازیی چینایەتی دروست دەكەن، زەوی توانای خۆیی بۆ دەستەبەر کردووین بەبێ هیچ جیاوازییەكی نەتەوەیی و ئاینیی و كۆمەڵایەتی، بەڵام ئەوە سەرمایەدارەكانن قۆرخكاری دەكەن و زەوی دەكەنە شوێنی ململانێ لەسەر بەرژەوەنییە خۆپەرستییەكانی خۆیان، بێئاگا لەوەی رۆژگارێك خۆیان دەبنە قۆرخی ناخی ئەو زەوییەی كە چاویان لێی تێر نابێت.\nزەوی هەمیشە لە خزمەتی ئێمەی مرۆڤایەتیدا بووە بە گشت رەگەزەكانی (ئاو و هەواو خۆراك) بەبێ ئەوەی رۆژێك هەست بە ماندوبوون یان پشوو بكات، ئەم هەسارەیە تاكە بۆ ئێمەی گشت، هەرلە مێژە مرۆڤ بۆ پڕكردنەوەی پێداویستییە جۆربەجۆرەكانی سڵی لە توانای زەوی نەكردۆتەوە و بە ئارەزووی خۆی كەوتۆتە وێزەی بەبێ ئەوەی رۆگارێك هەستی سوپاس و ستایشی بۆی هەبێت، بێگومان زەوی بۆ ئێمە كراوەیە، بەڵام نابێت زیادەڕەویی لە تواناكانی بكەین و دەبێت بە وریاییەوە ئاگامان لە نەوەی داڕۆژ بێت كە هێشتا نەهاتوونەتە دنیاوە و کە ئەوانیش پشك و مافی خۆیان هەیە، هەروەك چۆن ئەوانەی پێش خۆمان خەمیان لە دۆخی ئیستای ئێمە خواردووە و پلان و بەرنامەی گونجاویان بۆ داڕشتووین.\nزەوی خۆراكی خۆی پێمان دەدات لە كۆتاییشدا هەموومان دەبینەوە خۆراكی ئەم هەسارەیە. مرۆڤ دەبێت هەمیشە بە گیانێكی بەرپرسیارانەوە مامەڵە لەگەڵ دەرامەت و تواناكانی ئەم هەسارەیە بكات، بێگومان هەڵکشانی زیادەڕەوییەكانمان، باجێكە دەبێت خۆمان و نەوەی ئایندە لە ئەستۆی بگرین، ئێمەی مرۆڤ دەبێت لەپای ژیانمان لەسەر ئەم هەسارەیە دەستەوەستان نەبین، بەڵكو بە چەندین رێگە و شێوازی نوێ رێز و پاداشتی هەوڵە بێوچانەكانی ئەم هەسارەیە لەبەرچاو بگرین، ئەویش ئاشكرایە لە رێگەی (پاراستنی دەرامەتەكان و زیادەڕۆیی نەكردن لە بەركارهێنان و چاندنی نەمام و پاراستنی گیانلەبەران و چاودێریكردنی دارستانەكان و سەرچاوەكانی ئاو و هەوا و …هتد)، چونكە ئەگەر وانەكەین ئەوا بە هێواشی چاڵ بۆ مەرگی خۆمان و نەوەی دواڕۆژ هەڵدەكەنین و ئایندەیەكی دژوار چاوەڕوانمان دەكات.\nئایا هەرگیز رۆژێك بە بیرتدا هاتووە لەپای ئەو خزمەتەی زەوی پێتی دەدا سوپاسگوزاری بیت و ستایشی بكەیت؟\nئایا هەرگیز لە خۆت پرسیووە كە چۆن بتوانین كارێك بکەین وەفای ئەم نیعمەتە بێ كۆتاییە بدەینەوە؟\nزەوی زۆر جار لە پای تەماعكاری و هەوڵە خراپە بەردەوامەكانی ئێمەی مرۆڤی چاوبرسی لەم سەردەمەدا، هەستی ناڕەزایی و خەم و پەژارەی خۆی دەردەبڕێت، ئەویش لە رێگەی روودانی (بوومەلەرزە و گڕكان و تسۆنامی و خۆڵبارین و بەبیابانیبوون و سووتانی دارستاكان و لافاو و بڵاوبوونەوەی پەتاو نەخۆشی و….هتد) كاتێك زەوی فرمێسكی بارانی خۆی وشك دەكات، ئەوكات تێدەگەین كارەساتی وشكەساڵی و خۆڵبارین دەبێتە میوانێكی چارەگران! هەروەها زەوی هەندێ جار خەم و ئازاری ناخی خۆی بە گڕكان و سووتانی دارستانەكان پیشان دەدات! یاخود تووڕەیی خۆیی بە بوومەلەرزە و كارەساتی تسۆنامیی و کارەساتی دیکەی سروشتی دەردەبڕێت!\nئاشكرایە ئەمانەی سەرەوە هەموو زەنگێكی مەترسیدارن ئەگەر وریا نەبین بەر دەرگامان دەگرێت، زانایان دەڵێن: «زەوی چەندین گۆڕانی جیۆلۆجی بەسەردا هاتووە و كارەساتی لەناوچوونی ژینگەیی بەخۆوە بینیوە و هەر خودی خۆشی دووبارە هاوسەنگیی خۆی بۆ گەڕاوەتەوە و ژیان دەستی پێكردۆتەوە، بەڵام ئەم دۆخەی ئێستا دێتە پێش، كارەساتێكە مرۆڤایەتی بەرپرسیارە لە روودانی و ئەگەری دووبارە بوونەوەی ژیان مەتەڵێكە وەڵامەكەی نەزانراوە.\nلە پاڵ هەموو ئەو ئەرك و خزمەتەی زەوی بە درێژایی تەمەنت پێشکەشی کردوویت، ئایا تۆ وەك مرۆڤێك هەستی بەرپرسیارانەت جووڵاوە كە چۆن وەك وەفایەك پاداشتی ئەم خزمەتە زۆرە بدەیتەوە؟\nپێغەمبەری ئیسلام محەمەد (د.خ) لەوبارەیەوە دەفەرموێت:\n(ئەگەر هات و یەكێك لە ئێوە نەمامێكی بە دەستەوەبوو دەیویست بینێژێ و لەوكاتەدا دنیا كۆتایی هات، ئەگەر دەرفەتی هەبوو با كۆڵ نەدا و درەختەكە بنێژێت)\nزەوی پێداویستییەكانی هەموومان پڕ دەكاتەوە، بەڵام بەشی تەماعكاریی هەموومان ناكات.\nیەكێك لە مەرجە هەرە بنەڕەتییەكانی خۆشبەختی ئەوەیە نابێت پەیوەندیی نێوان مرۆڤ و سروشت بپچڕێت\nسوپاس بۆ خوا كەمرۆڤ نافڕێت، ئەگینا ئاسمانمان وەك زەوی دەكردە زبڵدان.\n(هنری داڤید تۆریو)\nزەوی هی ئێمە نییە، ئێە هی زەوین.\nقەیرانی ژینگە كێشەیەكی گڵۆباڵی و جیهانییە، تەنها هەڵویستی جیهانیش دەتوانێت ئەم قەیرانە چارەسەر بكات.\nكە دواین دڕەختمان بڕی، كە دواین ماسیمان گرت، كە دواین ڕووبارمان ژەهراوی كرد، ئەوكات تێدەگەین كە پارە ناخورێت.\n(وتەیەكی كۆنی هیندییە سوورەكان)\nزوو یان درەنگ دەبێت بگەینە ئەو باوەڕەی كە زەویش مافی هەیە، مافی ئەوەی هەیە كە بپارێزرێت لە پیسبوون، ئەوەی كە مرۆڤایەتی پێویستە بیزانێت ئەوەیە كە زەوی بە بێ مرۆڤ دەژیت، بەڵام مرۆڤ بە بێ زەوی ناژیت.\nلە جێگەی هەر سیاسییەكدا نەمامێك بچێنن تاكو ژینگە پاك ببێتەوە\n*نووسەرو شارەزای ژینگە


ڕۆژی 31/5/2016 لەشاری هەولێر “زانکۆی ئەربیل ” سەنتەری خوێندنی جینۆساید ” کۆنفرانسێکی لەمەڕ جینۆساید سازکرد، کە ماوەی یەک ڕۆژی خایاند، لە پانێڵی یەکەمی ئەو کۆنفرانسەدا، باسێکم پێشکەشکرد بەناونیشانی "شۆکی هەڵەبجەو ئەنفال".\nئامانجی باسەکەم نیشاندانی دوو شۆکی جیاواز بوون، یەکیان لە (هەڵەبجە)و ئەوی دیكه‌یان لە (ئەنفال)دا، کە لەهەڵدانەوەی گۆرەکاندا "هویە" پێناسەکانیان دۆزرانەوە، بەڵام خۆیان زیندوو بوون، لەناو باسەکەمدا بەراوردێکم کردبوو لە نێوان تیمی نێودەوڵەتی و تیمێکی خۆماڵیدا کە گۆریان هەڵدابووەوە، ئاستی شارەزایی و وریایی تیمە خۆماڵیەکەم باسکردبوو، دەستکەوتەکانیانم خستەڕوو، کە لەکۆی (٣٠) تەرم (٢٤)یان ناسرانەوەو کەلوپەلەکانیشیان یاداشت و پۆلین کردبوون، بری تێچوی ئەم کارە گرنگە تەنها ٥٠٠٠,٠٠٠ پێنج ملیون دیناری تێچووە.\nکەچی تیمێکی بیانی کە دادگای باڵای تاوانەکان هێنابوویان و دوو گۆریان لە حەزەری پاریزگای موسڵ و لە پارێزگای سەماوە هەڵدایەوە، بە هەردوکیان ١٣٠٠٠,٠٠٠$ سیانزە ملیون دۆلار تێچوو، بەبێ ئەوەی تەرمەکان بناسرێنەوە، تەنها زانرا خەڵکی ناوچەی دوکان و گەرمیانن.\nمن هیچ سوکایەتیەکم بە تیمە نێودەوڵەتیبەکە نەکردبوو، تەنانەت شارەزایشیانم بەکەم نەگرتبوو، تەنها ئەم بەراوردەم کردبوو، کەچی کوردە چالاکوانەکانی ئەنفال لەبری دەستخۆشی هەستان تانەیان لێدام و ویستیان دیسانەوە کاری خۆماڵی بەکەم بگرن و شەرعیەت بەو تەندەرلێدان و بزنزە بدەن کە دەیانەوێت بەنرخی گران ئێسک و پروسکی ئەنفالکراوەکانیشمان پێ بفرۆشنەوە! لەوەش ناخۆشتر وایان بۆ حاکم _محه‌مەد عورێبی) وه‌رگێڕا کەوا من وتوومە: دادگاکە پارەی عێراقی بەهەدەرداوەو تیمەکە نەزان بوون!! هەرچەندە رێگەیان نەدا من وەڵامی (محه‌مەد عریبی) بدەمەوە، کە وتی: ئەو برە پارەیە هیچ نییە بۆ هەڵدانەوەی وەها کارێک کە بۆ دۆسێی نەتەوەیەکی ستەملێکراوی وەکو کورد قازانجی هەیە، بەڵام دوایی تێمگەیاند کە تۆیان بەهەڵە تێگەیاندووەو من تەنها بەراوردێکم کردووە نەک سوکایەتی بەدادگاو کاری هەڵدانەوەکە .. بەهیوام ئەمەش نەکەن بە گۆڵمەزەکەی گریگۆری ستانتۆن.\nهه‌روه‌ها کاک زەمان عەبدە لە موداخەلەیەکدا وتی: ئەو بەڵگەیەی ١٨ کچەکە هیچ بنەما ( ئه‌سڵ و ئه‌ساس)ێکی نییە، چونکە من و عارف قوربانی هەمووشتێکمان ساغکردووەتەوەو زۆر گەراین هەتا ئەو کەسەمان دۆزییەوەو دەستگیرمان کرد کە بەڵگەنامەکەی ساختەکردووە!!\nمن وه‌كو خۆم نازانم کاک عارف قوربانیش ئەم قسەیە پشتراست دەکاتەوە یان نا، بەڵام هەروەک لەوێ وەڵامم دایەوە:\nدەی مادام وایە لەسەرچی وەستاون و ناوی کەسێک ئاشکرا ناکەن کە ئابروی میللەتێکی بردووە؟ بۆچی ئامادەن کەرامەتی خەڵکی بشکێنن و ناوی ساختەکارێکی ئاوا ترسناک دەشارنەوەو بەناوی پاراستنی کەرامەتەوە ناوی ئاشکرا ناکەن؟\nعومه‌ری محه‌مه‌د ـ خاوه‌ن و سه‌رنووسه‌ری ساڵنامه‌ی ئه‌نفالستان


پەکەکە: لە حەوتەمین ساڵی شۆڕشی ڕۆژئاوادا کۆتایی بە داگیرکاریی دەهێنین – کوردی – RojNews.News\nپەکەکە: لە حەوتەمین ساڵی شۆڕشی ڕۆژئاوادا کۆتایی بە داگیرکاریی دەهێنین\n28/02/2020 - 11:21:04 pm\nپێنجشەممە, 19 يول 2018 – 11:10 ڕۆژنیوز – ناوەندی هەواڵەکان\nئەمڕۆ ١٩ی تەموز، شەشەمین ساڵیادی شۆڕسی ڕۆژئاوای کوردستانە و بەوبۆنەیەوە کۆمیتەی بەڕێوبەریی پەکەکە ڕاگەیەندراوێکی بڵاوکردەوە.\nکۆمیتەی بەڕێوبەریی پەکەکە لە سەرەتای ڕاگەیەندراوەکەیدا ئاماژەی داوە، کە هەڵوێستی گەلی کورد لە مانگرتن تا مردنی ١٤ی تەموزی ١٩٨٢ وە تا شۆڕشی ١٩ی تەموزی ٢٠١٢ نەگۆڕاوە و ناگۆڕێت.\nلە ڕاگەیەندراوەکەدا هەروەها شەشەمین ساڵیادی شۆڕسی ڕۆژئاوا لە عەبدوڵا ئۆجالان، ڕێبەری پەکەکە و لە گەلی کورد لە ڕۆژئاوای کوردستان و هێزە ئازادیخوازەکان و هەموو مرۆڤایەتی پیرۆزکراوە، هەروەها یادی هەموو شەهیدانی کۆبانێ و بەرخۆدانی عەفرین کراوەتەوە.\nڕاگەیەندراوەکە بەمشێوەیە بەردەوامی پێدراوە: وەک دەزاندرێت شۆڕسی ١٩ی تەموز وەک پارچەیەک لە شۆڕشی کوردستان و سوریا هاتە ئاراوە، لەسەر بنەمای مۆدێرنەی دیموکرات لە کوردستانێکی ئازاد و سوریا و ڕۆژهەڵاتی ناوەڕاستێکی دیموکرات ڕێگای شۆڕشی ڕووناککردەوە، سەرەتا برایەتیی لە نێوان گەلی عەرەب و هەموو گەلانی ڕۆژهەڵاتی ناوەڕاست پێشخست و پاشان گەلی کوردی بەرەو شۆڕشێکی دیموکرات برد، هەروەها ئەو شۆڕشە لەدژی چەتەکانی داعش و هەوڵەکان بۆ داگیرکردنی باب، جەرابلوس و عەفرین بەرخۆدانی کرد و بوو بە پێشەکوتووترین هێز بۆ پێکهێنانی یەکێتی لە سوریایەکی دیموکرات، سیستمی کۆنفیدرالیزمی دیموکراتی لە ڕۆژئاوای کوردستان و باکوری سوریا خوڵقاند و ڕێگای بۆ پێکهاتنی نەتەوەی دیموکرات خۆشکرد.\nلە ڕاگەیەندراوەکەدا هەروەها هاتووە: شۆڕسی ڕۆژئاوا ئەوەندەی کە شۆڕشێکە بۆ کۆمەڵگایەکی دیموکرات و ئازاد، شۆڕشی ئازادی ژنانیشە، ژنان لە هەموو ڕووەکانەوە پێشەنگایەتیی ئەو شۆڕشەیان کرد، بۆیە هەموو هێزە سۆسیالیستەکان، دیموکراتەکان و شۆڕشگێڕەکان لە سەرتاسەری جیهانەوە ڕوویان تێکرد.\nپەکەکە ڕاشیگەیاندووە: گەلی کورد لە ڕۆژئاوای کوردستان لە ماوەی شەش ساڵی ڕابردوودا بە گیانێکی ئازادەوە لە بەرامبەری هەموو هێرشێکی داگیرکارانەدا وەستاون، لەگەڵ ئەوەی هەزاران شەهیدیان داوە بەرداوامییان بە تێکۆشانی ئازادی داوە و بوون بە نموونەیەک بۆ هەموو مرۆڤایەتی، بەتایبەتی بەرخۆدانی ژنان بە پێشەنگایەتیی یەپەژە کاریگەریی کردە سەر هەموو جیهان و بوو بۆ ورەیەک بۆیان.\nلەبارەی کاریگەرییەکانی ئەو شۆڕشەوە پەکەکە ڕایگەیاندووە: شۆڕشی ١٩ی تەموز هەروەها بەتایبەتی کاریگەری کردە سەر کۆمەڵگای تورکیا، گەنجانی شۆڕشگێڕی تورکیا بەرەو ڕۆژئاوای کوردستان بەڕێکەوتن، بۆیەشە شۆڕشگێڕانی تورکیا لە ٢٠ی تەموزی ٢٠١٥ لە پرسوس گردبوونەوە بۆ ئەوەی پشتگیریی شۆڕشی ڕۆژئاوا بکەن، هاوپەیمانیی میت و داعش کۆمەڵکوژیی لەدژیان پێکهێنا، لە ساڵیادی ئەو کۆمەکوژییەدا یادی ئەو شەهیدانە دەکەینەوە و کۆمەڵکوژییەکە بە توندی شەرمەزاردەکەین.\nلەکۆتایی ڕاگەیەندراوی پەکەکەدا هاتووە: لە حەوتەمین ساڵی شۆڕشی ڕۆژئاوادا، تێکۆشان بۆ ڕزگارکردنی عەفرین لە چنگی فاشیزمی ئاکەپە و مەهەپە بەرفراوانتردەکەینەوە و کۆتایی بە داگیرکاری دەهێنین، هەروەها لە سەر هێڵی کۆمۆنی دیموکراتی و تاکی ئازاد بە پێشەنگایەتیی گەنجان و ژنان بۆ دامەزراندنی نەتەوەی دیموکرات بەردەوام دەبین لە تێکۆشان.\nپەکەکە قەڵغانی باشوری کوردستانە یان داگیرکەر؟\nنوسەرێک: ئەرکی نوسەرانە لە نوسین و کۆڕەکاندا گرنگی یەکێتی نەتەوەیی بخەینەڕوو


کوردیپێدیا - لە عەفرین 2 چەتەی سەربە تورکیا کوژران 06-09-2018\n📝 لە عەفرین 2 چەتەی سەربە تورکیا کوژران 06-09-2018 | پۆل: بەڵگەنامەکان | زمانی بابەت: 🏳 کوردیی ناوەڕاست\nلە عەفرین 2 چەتەی سەربە تورکیا کوژران 06-09-2018\nناوەندی ڕاگەیاندنی یەکینەکانی پاراستنی گەل (یەپەگەیەپەگە) ڕاگەیەنراوێکی بڵاوکردەوە و دەستنیشانی کرد کە لە 5ی ئەیلوول\_14ی خەرمانان چالاکییەکیان لە عەفرینعەفرین دژی چەتە داگیرکەرەکان ئەنجامداوە.\nلە ڕاگەیەنراوەکەدا هاتووە، له و چالاکییەکەدا گرووپی چەتەکانی جەبهەی شامیەیان کردووەتە ئامانج و 2 داگیرکەر کوژراون و 2ی دیکەش بریندار بوون. یەپەگە ئاماژەی بۆ ئەوە کردووە یەکێک له چەتە بریندارەکان ماڵی گەلی تاڵان دەکرد و دواتر دەیفرۆشت.\n(لە چوارچێوەی قۆناغی دووەمی بەرخۆدانی سەردەم لە عەفرین، هێزەکانمان بەردەوامن لە چالاکییەکانیان لە بەرانبەر سوپای تورکی داگیرکەر و چەتەکانی.)\nلە ڕاگەیەنراوەکەی یەپەگەدا هاتووە: (5ی ئەیلوول\_14ی خەرمانان هێزەکانمان لە دژی ئۆتۆمبێلێکی سەربازیی جەبهەی شامیە کە 4 چەتەی تێدابوون و یەکێکیان بەرپرسی بازرگانیی گرووپی چەتەی زەیتوون بوو و ماڵ و موڵکی گەلی تاڵان کردبوو، لە گوندی دیکمەداش-ی سەر بە ناوچەی شەرا چالاکییەکی کاریگەریان ئەنجامدا. لە ئەنجامی چالاکییەکەدا ئۆتۆمبێلەکە تێکشکێنرا، 2 چەتە کوژران و 2ی دیکەش بریندار بوون کە یەکێکیان بەرپرسی بازرگانی بوو. ناوی ئه و چەتانەی له و چالاکییەدا کوژران و بریندار بوون بریتین لە: حوسێن عەلیتۆ (خەڵکی تل ڕەفعەت)، مازن چاوش (خەڵکی شام)، عەمەر کنۆ (خەڵکی عەزاز)، عەبدولڕەحمان جادر (خەڵکی جەرابلووس).)\nلە چالاکییەکدا دژی فەیلەقی شام چەتەیەک کوژرا\nلە لایەکی دیکەوە ژووری ئۆپەراسیۆنی تووڕەیی زەیتوون لە ڕاگەیەنراوێکدا ئاشکرای کرد کە ئەندامێکی گرووپی فەیلەقی شام بە ناوی عەبدولەتیف عەقیل کە سەر بە دەوڵەتی تورکیایە لە عەفرین کوژراوە.\nلە مانگێکدا 57 داگیرکەر کوژراون\nناوەندی ڕاگەیاندنی یەپەگە ڕۆژی 3ی ئەیلوول\_12ی خەرمانان ئاماری شەڕی مانگی ئابی بڵاوکردەوە و ڕایگەیاند، 57 داگیرکەر کوژراون کە لەناویاندا 7 سەربازی تورک و 2 سەرچەتە هەبوون.\n#یەپەگە | #عەفرین | #06-09-2018 |\n➕ ئەم بابەتە لەلایەن: (هاوڕێ باخەوان)ەوە لە: Sep 6 2018 3:48PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Sep 6 2018 4:47PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 6 2018 4:47PM باشترکراوە\n👁 ئەم بابەتە 1,968 جار بینراوە


سه‌رۆكی لقی مه‌ڕه‌شی هه‌ده‌په مه‌همه‌ت ئه‌ره‌ن به‌ندكرا\n19.03.2017 | 11:42\nله كۆی هه‌شت گومانلێكراو كه له مه‌ڕه‌ش كوردستانی توركیا له چوارچێوه‌ی ئۆپه‌راسیۆنه‌كان دژی په‌كه‌كه‌دا ده‌ستبه‌سه‌ركرابوون، چواریان به‌ندكران كه سه‌رۆكی لقی مه‌ڕه‌شی هه‌ده‌په، مه‌همه‌ت ئه‌ره‌ن-یشیاین له‌نێودایه.\nتیمه‌كانی هۆبه‌ی به‌ره‌نگاربوونه‌وه‌ی تیرۆری به‌ڕێوه‌به‌رایه‌تیی ئاسایشی شاره‌كه، ئۆپه‌راسیۆنی بۆسه‌ر هه‌شت ناونیشان ئه‌نجامدا و هه‌شت گومانلێكراوی به‌تۆمه‌تی ئه‌نجامدانی پڕوپاگه‌نده‌كردن بۆ په‌كه‌كه ده‌ستبه‌سه‌ركرد.\nدوای ته‌واوبوونی كاره‌كانیان له به‌ڕێوه‌به‌رایه‌تیی ئاسایش، گومانلێكراوه‌كان ره‌وانه‌ی دادگا كران و به‌بڕیاری دادگا چواریان به‌ندكران كه سه‌رۆكی لقی مه‌ڕه‌شی هه‌ده‌په، مه‌همه‌ت ئه‌ره‌ن-یشیاین له‌نێودایه. سێ له گومانلێكراوه‌كان سه‌ربه‌ستكران و گومانلێكراوه‌كه‌ی دیكه‌ش به‌شێوه‌یه‌كی مه‌رجدار سه‌ربه‌ستكرا.


جیهان تەنها سەرقاڵی فریاکەوتنی قوربانییەکانن، بەڵام هۆکارە نادیارەکانی و سەرچاوەی سەرەکی ئەم ڤایرۆسە تا ئەم سەروەختە نادیار و ناشرۆڤەکراوە لەلایەن زانا و شارەزایانەوە. تەنها یەک ولایەتی ئەمریکا کە نیویۆرکە لەهەموو وڵاتانی جیهان توشبووی ڤایرۆسەکە تیادا زیاترە و رێژەی مردووانیش خێرایە. هاوکات وڵاتانی ئەوروپاش هەردوا بە دوای وڵاتی چین بە خێرایی ئەو ڤایرۆسە تیادا بڵاوبۆوەو هەندێک لەو وڵاتانە بەتایبەتی ئیتالیا و فەڕەنسا و ئیسپانیا پلەبەندی وڵاتی چینیان بەجێهێشت بەرادەیەک چاوەڕوانی وڵاتی چین دەکەن یارمەتیان بدات و دەمامک و پێداویستی پزیشکیان بۆ دابینبکات.\nسەبارەت بە تایبەتمەندی ڤایرۆسەکەو هێزی خێرای بڵاوبوونەوەو قوربانییەکانی و رەوشی نەخۆشخانەو پلانەکانی ولایەتی کالیفۆرنیا بۆ رووبەڕووبونەوەی ئەو ڤایرۆسە ئاسۆ جەبار بۆ دەنگی ئەمریکا وتووێژێکی تایبەتی لەگەڵ یەکێک لەبەرێوبەرەکانی هۆبەی بایەخدانی چڕ بە نەخۆشییەکان لە نەخۆشخانەی شارپ گرۆسمۆنت لە سانتیاگۆ لە کالیفۆرنیا دکتۆر بەرزان موحێدین دا سازکردووە....\nدوکتور بەرزان موحێدین\nدکتۆر بەرزان دەڵێت "لەکالیفۆرنیا توشبوانی ڤایرۆسی کرۆنا کۆنترۆڵکراوە."\nدەشڵێت بەڵام لە شاری لۆسئەنجلوس ژمارەی نەخۆشەکان بەرزدەنەوە.\nسەبارەت بە ئامادەگی جیهان و ئەمریکا دەڵێت "لەڕاستیدا هەموو جیهان و ئەمریکا ئامادەنەبوون بۆ ڤایرۆسی کرۆنا."\nسەبارەت بە پێداویستییە پزیشکییەکانیش دەڵێت "کارمەند و دکتۆرەکان زۆر پێویستیان بە ماسکی تایبەت هەیە بە ناچاری لەدەرەوەی نەخۆشخانە بە دوای جۆرەکانی دیکەی ماسکدا دەگەڕێن بۆ ئەوەی خۆیان بپارێزن."\nسەبارەت بە مەترسی خێرا بڵاوبوونەوەی ڤایرۆسەکەش دەڵێت "ئەم ڤایرۆسە زۆر بە ئاسانی بڵاوبۆوە و دەبوایە زوو فریا بکەوتنایەو نەیانهێشتایا ئاوا تەشەنەی بکردایە."\nسەبارەت بە تایبەتمەندی ڤایرۆسەکەش د. بەرزان موحێدین دەڵێت "ئەم ڤایرۆسە تازەیەو لەوەوپێش توێژینەوەی لەسەرنەکراوە." و "دکتۆرەکان و توێژەرەوەکانی جیهان لەم ڤایرۆسە تێناگەن."\nدەشڵێت "پێوستە سەرچاوەی سەرەکی ئەم ڤایرۆسە بدۆزرێتەوە؛ بۆ ئەوەی بزانن لەکوێوە هاتووە."\nسەبارەت بە دەرمان و چارەسەر دکتۆر بەرزان دەڵێت "لەڕاستیدا لە ئێستادا هیچ چارەسەرییەک نیە بۆ ئەم ڤایرۆسە" دەشڵێت "زۆرکات ئێمە دەرمان بەکاردەهێنین لەناچاریدا هەندێک دەرمان بەکاردەهێنین چونکە تاقیکراونەتەوە لەدەرەوەی جەستەی مرۆڤ دەتوانێت ئەم ڤایرۆسە بکوژێت..."\nهەر لەوبارەیەوە دکتۆر بەرزان دەشڵێت "من لەوباوەڕەدام لە سێ مانگ بۆ شەش مانگی داهاتوو ئەمریکا دەرمانی چارەسەری ڤایرۆسی کرۆنا بدۆزێتەوە.."\nبەڵام دەشڵێت ئەمریکا دەستی سەرجەم کۆمپانیا گەورەکانی دەرمان و چارەسەری واڵاکردووە بۆ ئەوەی بە زووترین کات دەرمانی چارەسەر بدۆزنەوە بۆ ئەم ڤایرۆسە.\nوتووێژی دوکتور بەرزان موحێدین


کۆمسیۆنی هەڵبژاردنەکان: کشانەوەی کاندیدەکان کاریگەری لەسەر پرۆسەی هەڵبژاردن نابێتهه واڵده ری ئال و به ێت (ع)\nکۆمسیۆنی هەڵبژاردنەکان: کشانەوەی کاندیدەکان کاریگەری لەسەر پرۆسەی هەڵبژاردن نابێت\nتەمووز ١٩, ٢٠٢١ - ٧:١٧ د.ن کۆدی هه واڵ : 1161524 سه ر چاوه : Sahartv Link:\nکۆمسیۆنی باڵای سەربەخۆی هەڵبژاردنەکانی عێراق رایگەیاند، سەرجەم رێکارەکانی تایبەت بە تۆمارکردنی پارتەکان و پێدانی ژمارە بەکاندیدەکان تەواوکراون و لەم قۆناغەدا کشانەوەی کاندیدەکان کاریگەری لەسەر پرۆسەی هەڵبژاردن نابێت، لەئێستاشدا ئامادەکارییەکان بۆ بەڕێوەچونی هەڵبژاردنەکانی 10ی تشرینی یەکەمی ئەمساڵ بەردەوامییان هەیە.\nبه پیی هه وال ده ریی ئالو به یت(ع) ـ ابنا ـ کۆمسیۆنی باڵای سەربەخۆی هەڵبژاردنەکانی عێراق لەراگەیەنراوێکدا ئاماژەی بەوەکردوە، کۆمیسیۆن بڕیاریداوە هەڵبژاردن لە کاتی دیاریکراوی خۆیدا بەڕێوەبچێت و کشانەوەی کاندیدەکانیش کاریگەری لەسەر پرۆسەکە نابێت.\nباس لەوەشکراوە، تائێستا هیچ کاندیدێک داواکاری کشانەوەی لەهەڵبژاردنەکان پێشکەش نەکردوە و ئامادەکارییەکانیش بۆ تەواوکردنی پرۆسەی هەڵبژاردنەکان بەردەوامن.کۆمسیۆنی باڵای سەربەخۆی هەڵبژاردنەکان ئەوەشی خستوەتەڕو، سەرجەم رێکارەکانی تایبەت بە تۆمارکردنی پارتەکان، هاوپەیمانییەکان و پێدانی ژمارە بەکاندیدەکان تەواوکراون و لەقۆناغی داهاتوشدا کارتەکانی دەنگدان ئامادە دەکرێن.


➕ ئەم بابەتە لەلایەن: (م. ب.)ەوە لە: Aug 4 2016 6:14AM تۆمارکراوە\n📷 فایلی وێنە 1.0.1 23 KB Aug 4 2016 6:14AM م. ب.


بەریتانیا و پێداچوونەوە بە سیاسەتی پاڵپشتی لە سەعوودیا بکات - IUVMPRESS\nماڵپەڕی میدل ئیست ئای لە وتارێکدا بە نووسینی مارک کۆرتیس ڕایگەیاندووە: سیاسەتی بەریتانیا لە دەیەی ١٩٧٠ بە ڕێژەیەکی بەرچاو، ئابوری ئەم وڵاتەی بە سەعوودیاوە بەستووەتەوە و بەریتانیای کردووەتە حکومەتێک کە زیاتر بە چاوی موشتەری لە وڵاتانی بەرامبەری دەڕوانێت.\nسیاسەتی وڵاتان لە پێناو مسۆگەربوونی بەرژەوەندییە نیشتمانییەکانی ئەو وڵاتانەیە، بەڵام سەردانە چاوەڕوانکراوەکەی محەممەد بن سەلمان جێنشینی سەعوودیا بۆ بەریتانیا پرسێکی تەواو جیاواز گەڵاڵە دەکات: بەدواداچوون بۆ پەیوەندییەکی تایبەت لە گەڵ حکومەتی بەریتانیا کە هەڕەشە لە کۆمەڵگای بەریتانیا دەکات.\nترێزا مەی سەرۆک وەزیرانی بەریتانیا ڕایگەیاندووە کە ئەم سەردانە قۆناغێکی نوێ لە پەیوەندییەکانی نێوان لەندەن – ڕیاز دابین دەکات، بەڵام پێدەچێت چوار کێشە لە بەردەم سیاسەتەکانی بەریتانیا بوونی هەبێت.\nهاوکاری لە شەڕی یەمەن:\nیەکەم کێشە، پرسی هاوکاری بەریتانیایە لە شەڕی یەمەن، شەڕێک کە بووەتە هۆی سەرهەڵدانی قەیرانێکی مرۆڤی و لە ئاکامیدا دەیان هەزار کەس یان کوژراون یان لە برسێتیدا ژیان بە سەر دەبەن.\nئالن جاناتان، دیپلۆماتکاری بەریتانیا بە ئەنجومەنی ئاسایشی نێودەوڵەتی ڕاگەیاند: ئەم شەڕە بووەتە هۆی دابینکردنی چەند ناوچەیەک کە تێیدا تیرۆریستان بە ئازادانە جموجوڵیان هەیە و ئەمەش مەترسی لە سەر ئاسایشی نیشتمانی وڵاتانی ناوچەکە و هاتووچۆی کەشتیوانی نێودەوڵەتی داناوە. ئالن ڕاست دەڵێت، بەڵام ناوبراو ڕۆڵی وڵاتەکەی لە خوڵقاندنی ئەم دۆخەدا نابینێت. بەریتانیا هەروەها لە ڕووی سەربازییەوە، کەرەستە و پێداویستییەکانی سەعوودیا لەم شەڕەدا دابین دەکات و مەشق و ڕاهێنانی تایبەت بە هێزەکانی دەسەڵاتی پاشایەتی ئەم وڵاتە دەکات. سەعوودیا چەک و کەرەستە سەربازییەکانی بەریتانیا بۆ هێرشکردنە سەر قوتابخانە، نەخۆشخانە و شوێنە گشتییەکانی یەمەن بە کار دێنێت.\nپاڵپشتییەکانی ڕیاز لە گرووپی تیرۆریستی قاعیدە:\nدووەم کێشە ئەوەیە کە لە ماوەی چەندین دەیە کە بەریتانیا پاڵپشتیی لە سەعوودیا کردووە، حکومەتی ڕیاز بە ملیارەها دۆلاری بە کار هێناوە تا پەرە بە تێڕوانینی توندڕۆوانەی خۆی لە ئیسلام لە سەر ئاستی جیهانی بدات. بە پێی خەمڵاندنەکانی یەکێتی ئەورووپا، لە سەدا ١٥ بۆ ٢٠ی داهاتەکانی سەعوودیا بۆ قاعیدە و گرووپە تیرۆریستییەکانی دیکە تەرخان کراوە.\nلە ساڵی ١٩٧٤ ئەمریکا هۆشداریی بە بەریتانیا دا تا مووشەکەکانی بە سەعوودیا نەدات، هۆکاری ئەمەش مەترسی گەیاندنی ئەو مووشەکانە بە تیرۆریستان بووە.\nپێش ئەوەی کە لە ساڵی ٢٠١٤ سەعوودیا گەمارۆ لە سەر تیرۆریستانی داعش دابنێت، ملیارەها دۆلاری لە پێناو تەیارکردنی گرووپە دژبەرەکانی حکومەتی سوریا تەرخان کرد. بەرپرسانی ئەمریکا و بەریتانیا ئاگاداری ئەمە بوون. ئەم ڕەوتە ئاشکرایە کە چی بە سەری گەلی سوریادا هێناوە. هەر بۆیە پڕوپاگەندەی ترێزا مەی کە دەڵێت هاوکاری لە گەڵ سەعوودیا، سەقامگیری زیاتر دەبەخشێتە بەریتانیا، بایەخێکی نییە.\nئێران وەک بەربەستێک لە بەردەم سیاسەتەکانی ڕۆژئاوا:\nسیاسەتی پاڵپشتی بەریتانیا لە سەعوودیا لە ناوچەکە و سیاسەتەکانی ئەمریکا و ئیسرائیل بۆ ڕووبەڕووبوونەوەی ئێران دەتوانێت دۆخێکی مەترسیدار لە ڕۆژهەڵاتی ناوەڕاست دابین بکات. کێشەی سێهەم ئەوەیە کە بەریتانیا هەوڵی مانەوەی دەسەڵاتی ئالی سەعوود دەدات. حکومەتی لەندەن لە سەرەتای دەیەی ١٩٦٠ مەشق و ڕاهێنان بە هێزەکانی پاسەوانی نیشتمانی سەعوودیا دەکات تا بەرگری لە بنەماڵەی دەسەڵاتداری ئالی سەعوود و ئاسایشی ناوخۆیی ئەم وڵاتە بکەن.\nترێزا مەی دەڵێت کە محەممەد بن سەلمان سەرقاڵی هەندێک چاکسازییە لە وڵاتی سەعوودیا. ناوبراو موڵەتی شۆفێری و ئامادەبوونی لە یاریگاکان بە ژنان داوە، بەڵام لێبوردنی نێودەوڵەتی دەڵیت لەو کاتەوە کە دەسەڵاتەکانی بن سەلمان زیاتر بووە، گوشارەکان لە سەر خەڵکی سەعوودیاش زیادی کردووە. لە ڕاستیدا لە ساڵی ١٩٧١ بەم لاوە، گۆڕانکارییەکی بنەڕەتی لە سەعوودیا نەبینراوە.\nکەرەستە سەربازییەکان و سەرمایەگوزاری:\nچوارەم کێشە بۆ وەرگرتنی سوود لە ڕێگای فرۆشتنی چەک بە سەعوودیا و سەرمایەگوزاری لە بەریتانیا دەگەڕێتەوە. لە کاتی هێرشی سەعوودیا بۆ یەمەن، هەناردەی چەکی بەریتانیا بۆ ئەم وڵاتە پێنج هێندە زیادی کردووە. بودجەی سەربازی سەعوودیا گەیشتووەتە ٨٧ ملیار دۆلاری ساڵانە. گرنگترین بابەت لێرەدا سەرمایەگوزاری سەعوودیایە لە بەریتانیا کە تا ئێستا گەیشتووەتە ٨٣ ملیار دۆلار و ئەمەش سەعوودیا دەخاتە پلەی دووەمی سەرمایەگوزاری دەرەکی لە بەریتانیا.\nبەم بۆنەوە تا ئێستا تەنیا ٢٧ ئەندام پەرلەمانی بەریتانیا دژایەتی خۆیان بۆ سەردانەکەی بن سەلمان بۆ ئەم وڵاتە ڕاگەیاندووە. لە ساڵی ٢٠١٦ سەرجەم پارتە سیاسییەکانی بەریتانیا ڕەزامەندییان لە سەر هێرشەکانی سەعوودیا بۆ یەمەن ڕاگەیاند. هەروەها ساڵانە ئەندامانی بنەماڵەی پاشایەتی بەریتانیا سەردانی سەعوودیا دەکەن.\nسێ ساڵ پاش شا عەبدووڵا، سەعوودیا بەرەو کوێ دەڕوات؟\nمیدل ئیست ئای


لە پەراوێزی لێبووردنە گشتییەکەی بارزانیدا!\nلێبوردنەکەی بارزانی و ئازادکردنی ژمارەیەک زیندانی کە لەنێویاندا تاوانبارانێکی ژنکوژی وەک سالە مزەڵی تێدا بەرچاو دەکەون، بووە مایەی مشتومڕ لەئاستی توێژی رۆشنبیران و هەندێ لە هەڵسوراوان و نەیارانی نەریتی توندوتیژی دژی ژنان لە کوردستاندا! لەوبارەوە راگەیەندنێک بڵاوکراوەتەوە کە داوا لە مەسعود بارزانی دەکات بڕیاری لێبوردنەکەی بۆ تاوانبارانی ژنکوژ هەڵوەشێنێتەوەو ئەوانەی کە تاوانی کوشتنی ژنان ئەنجامدەدەن وەکو تاوانباری مادەی بێهۆشکەرو تیرۆریست مامەڵەیەن لەگەڵدا بکرێ.\nسەرەتا ئەوە بڵێم کە من بەتەواوی دژی ئازادکردنی سالە موزەلیم. بەداخەوە نازانم لەناو ئەو کەسانەدا کە بەر لێبوردنەکەی مەسعود بارزانی کەوتون چەند تاوانباری دیکەی تێدایە کە لەراستیدا دەبوایە بەمەبەستی پاراستنی کۆمەڵگا لە مەترسیەکانیان لە زیندانا بهێڵرایانەوە! بەڵام چەند خاڵێک بە پێویست دەزانم کە لەپەیوەند بە مەسەلەی لێبوردنەکەی بارزانی و خواستی هەڵوەشاندنەوەی لێبوردنەکەشەوە بیخەمەروو.\nلێبوردنەکەی بارزانی بەراشکاوی دەستێوەردانە لە سیستەمی دادوەری. سەرەتایی ترین پرەنسیپەکانی دادوەری لەکۆمەڵگایەکی مۆدێرن و ئەوەی پێی دەوترێ دیموکراتی ئەوەیە کە سیستەمی دادوەری سەربەخۆ بێت لە دەسەڵاتی جێبەجێکردن و یاسا دانان! مەسعود بارزانی ئەگەر بەپێی پێوانە ساختەکاریەکەی دیموکراسیەکەی کوردستانیش بێت سەرۆکی دەسەڵاتی جێبەجێکردنە(لێرەدا وادائەنێین کە دەسەڵاتی یاسادانان؛ واتە پەرلەمان سەربەخۆیە و مەسعود بارزانی هیچ دەسەلاتیکی بەسەریدا نیە!) کەواتە ئەم کارەی بارزانی مانای بەدرۆخستنەوەی بانگەشەکانی خۆیانە دەربارەی سەربەخۆبوونی سیستەمی دادوەری لەکوردستان. واتە سەرۆکی هەرێم دەتوانێ بەئارەزوی خۆی لەسەرو یاساوە رەفتار بکات و دادوەری یەکەم و کۆتایی بێت بەتایبەتی لەو حوکمە قورس و خەتەرناکانەشدا! ئەمەش تەنها ئەو مانایەی هەیە کە هێشتا دەسەڵاتی میلیشیاو سەنگوسوکیی هێز کە مەسعودبارزانی کردۆتە سەرۆکی هەرێم، دەسەڵاتی یەکلاکەرەوەی هەیە لەباری دادوەریشەوە!\nئەگەر سیستەمی دادوەری لەهەر جێگایەکی دنیادا بنەمایەکی یاسایی هەبێت بۆ سزادانی ئەوانەی کە تاوانێک ئەنجام دەدەن، ئەوا کەسانێکی پرۆفیشناڵیش بەرپرس دەبن لە جێبەجێکردنی ئەو یاسایانە بەسەر تاوانباراندا. هیچ پۆستێکی سیاسی نابێت لەکاروباری یاساییدا دەستێوەردان بکات، مەگەر لە دەسەڵاتە سەرکوتگەرە بێپەردەکانی بۆرژوازیدا. تەنانەت لە وڵاتانی بۆرژواییدا کە سیستەمی دادوەری لە دوو دەسەڵاتەکەی تر جیاکراوەتەوە، خاوەنی باڵاترین پۆستی سیاسییش ئەگەر خەتایەک بکات توشی لێپرسینەوەی یاسایی دەبێت. بەمجۆرە ئەم بڕیاری لێبوردنە ئەو مانایە دەدات کە خاوەنەکەی لەسەرو هەموو یاسایەکەوەیە! هەروەکو سەدام حسین کە ووتی:"یاسا چیە، ئێمە ئەینوسین" یاساکانی کوردستانیش لەبەردەم میزاجی "سەرۆکی هەرێم"دا دەبێ کڕنوش بەرن! "سەرۆکی هەرێم" خۆی و حیزبەکەی لە کەیسی سەردەشت عوسماندا پەنجەی تۆمەتیان بۆدرێژکرا بەڵام کام سیستەمی دادوەری لە کوردستاندا بەرگری لە مافی سەردەشت و بنەماڵەکەی کرد!؟\nبەپێی بنەماکانی تاوان و سزا، هەموو تاوانێک بەپێی گەورەو بچوکی و رادەی مەترسیەکانی بۆسەر مافەکانی مرۆڤ و سەلامەتیی کۆمەڵگا، وە لەروانگەی پاراستنی کۆمەڵگاو ماف و ئازادیەکانی مرۆڤەوە، نەک لەروانگەی تۆڵەکردنەوەو پرەنسیپی نامرۆڤانەی"چاو بەچاو و دان بەدان"ەوە، بەرامبەرە بەسزایەک. تاوانبار دەبێ سزایەک بدرێ کە بەرامبەرە بە رادەی قورسی و سوکیی تاوانەکەی. بێگومان یاساکانی تاوان و سزاش بەپێی گەشەی کۆمەڵایەتی و بەرەوپێشچوونی بەهاو بیروباوەڕەکانی مرۆڤ و دەور نەخشی بزوتنەوە کۆمەڵایەتیەکان لە رەواجدان بە بەها ئینسانیەکاندا، بە باری پۆزەتیڤدا ئاڵوگۆڕی بەسەردا هاتوە. بەورادەیەی بەها ئینسانیەکان لە کۆمەڵگادا دامێنی کۆمەڵایەتی فراوانتربوبێتەوە، پێوانەکانی تۆڵەکردنەوەو بەکارهێنانی توندوتیژی لەبەرامبەر تاوانباراندا کاڵتربۆتەوە یاخود نەماون. بێهودەنیە لە وڵاتانێکی بۆرژوایی وەکو ئەوروپادا سزای لەسێدارەدان بەرەسمی هەڵوەشاوەتەوە. بەپێچەوانەوە لە وڵاتانێکی بۆرژوایی وەکو سعودیەو ئێران و پاکستان و.... لەسەر دزیکردن و سێکسکردن دەستوپێ و ملی ئینسان دەپەڕێنرێ و زیندەبەچاڵ و رەجمدەکرێن!\nئەوەی جێگای سەرنجە لەراگەیاندنەکەدا دژ بەلێبوردنەکەی بارزانی، داوا دەکرێ بکوژانی ژنانیش وەکو تاوانبارانی مادەهۆشبەرەکان و تیرۆر مامەڵە بکرێن و بەر لێبوردن نەکەون! ئەوە دیارنیە کە بەکام پێوانە و بنەمای یاسایی دەبێت کەسانێک کە تاوانی مادەی هۆشبەریان لەسەرە وەکو "قاتل" مامەڵەبکرێن!؟ لەکاتیکدا هەموو دەزانین کە زۆربەی هەرەزۆری ئەو کەسانەی لە زیندانەکانی کوردستاندا بەو تاوانە دەستگیرکراون لەراستیدا قوربانیەکانی مادە هۆشبەرەکانن نەک بازرگانەکانی و پێویستە چارەسەربکرێن نەک لە زینداندا توندبکرێن! لەوەش قەباعەتتر ئەوەیە کە ئەم بەرێزانە ئەوەیان بیرچۆتەوە کەلیژنەکەی"سەرۆک" سەردەشت عوسمانی بە هاوکاری تیرۆریستانی ئیسلامی تاوانبارکرد! بەمجۆرە بیانەوێ و نەیانەوێ قبوڵکردنی پێوانەکانی تیرۆر و تیرۆریستبوون لە دەسەڵات و "سەرۆکی هەرێم" و داواکردنی ئەوەی کە تاوانباری وەکو سالە مزەلی و ژنکوژان وەکو تیرۆرسیتان مامەڵەبکرێن، بە کردەوە سالە موزەلی و سەردەشت عوسمان لەپاڵ یەکتردا دادەنێن!\nمن گومانم لەوە نیە کە بڕیاری لێبوردنەکەی بارزانی لە دڵفراوانی و بەزەیی جەنابی سەرۆکەوە نەهاتوە، بەڵکو بازرگانیەکی سیاسیە کە لەلایەکەوە بۆ بردنەسەری ئیعتباری سیاسی خۆی پێی هەستاوەو لەلایەکی دیکەشەوە درێژکراوەی سیاسەتی دابەشکردنی دەسەڵاتە لەگەڵ یەکێتیدا، و بەپێی بنەماکانی هاوسەنگی نێوانیان تاوانبارانی سەر بەپارتی و یەکێتی بەر لێبوردنەکە کەوتون!\nسەرەنجام؛ من وەکو کۆمۆنیستێکی کرێکاری دژی سزای لەسێدارەدان و زیندانیکردنی هەتامردنی تاوانبارانم لەزینداندا، بەڵام پێشموایە کە سالە موزەلی کە تاوانبارە بە کوشتنی دوو کەس مافی ئەوەی نیە ئێستا لە دەرەوەی زیندان بێت و بەپێی هەر پێوانەیەکی ئینسانی و سەردەمیش بێت دەبێ لانی کەم چەندین ساڵی دیکەش لەزینداندا بمێنێتەوە. لەلایەکی دیکەشەوە بڕوام بەوەیە کە دەبێ سزای تاوان بەرامبەر بە ژنان؛ چ لێدان و سوکایەتیپێکردن، چ دەستدرێژی سێکسی و کوشتن، چ کوشتن و ئەتککردن بەبیانوی پاراستنی ناموسەوە، لەسەرهەمان پرەنسیپی"پاراستنی کۆمەڵگا لە کەسانی ترسناک و زیانبەخش"، دەبێ قورستربێت لە سزایەک کە بەرامبەر هەمان ئاستی تاوان بەشێوەیەکی گشتی دانراوە. لەبەرئەوەی کوشتنی ژنان لەکوردستان لە روداوەوە بوەتە دیاردەیەکی ترسناک و دەبێ مامەڵەی تایبەتی بکرێ. هاوکاتیش بڕوام وایە کە مەسعود بارزانی و هیچ پۆستێکی سیاسی باڵا ئەو مافەی نیە کە بڕیاری لێبوردنی تاوانباران دەربکات و دەستوەربداتە کاروباری سیستەمی دادوەریەوە!


بەڕێوەبەری پەروەردەی سلێمانی هەواڵێكی خۆشی ڕاگەیاند\n:: AM:09:46:21/09/2019 \nبەڕێوەبەری پەروەردەی سلێمانی لەبارەی دامەزراندنی مامۆستای نوێ و ئەو گرێبەستانەی هەن بكرێن بە هەمیشەیی چەند زانیارییەك ئاشكرا دەكات.\nئەمڕۆ شەموو 21ـی ئەیلوول، دڵشاد عومەر بەڕێوەبەری گشتیی پەروەردەی سلێمانی لە كۆنگرەیەكی ڕۆژنامەوانیدا ڕای گەیاند، بەردەوامین لە دروستكردنی قوتابخانە و زیاتریشمان پێویستە، لەماوەی چوار ساڵی ڕابردوودا 58 باڵەخانەی قوتابخانە دەست بەدروستكردن و پرۆسەی تەندەرینیان بۆ كرابوو، ئێستە 20 باڵەخانەمان ماوە تەواو بكرێن 38یان تەواو بووە.\nبەڕێوەبەری پەروەردەی سلێمانی گوتی، لەناو شاردا كەمی باڵەخانەمان هەیە و تاكە كێشەی پەروەردەیە لە سلێمانی، هیوادارم حكوومەتی هەرێمی كوردستان لەم كابینەیەدا مانگانە ملیارێك و نیوێك بۆ تەواوكردنی باڵەخانەكان تەرخان بكات، چونكە بەتەواوبونی باڵەخانەكان، كێشەیەكی گەورە لە كۆڵ پەروەردە دەبێتەوە و پرۆسەكە زیاتر بەرەو پێش دەچێت.\nئاشكرای كرد، بۆ مامۆستایانی گرێبەست ساڵانە گرێبەستەكان تازە دەكرێنەوە هیوادارم ئەمساڵ گرێبەستەكان بكرێن بەهەمیشەیی، دیارە حكوومەتیش بەرنامەی بۆ ئەوە هەیە، ئێمە لەناوشار مامۆستامان زۆرە، بەڵام لەدەرەوە كەممان هەیە.\nئه‌م بابه‌ته 9710 جار خوێنراوه‌ته‌وه


هەموو رخنەگرێک نەیار نییە و هەموو نەیارێکیش دوژمن نییە /ئارام مودەریسی – زاگرۆس پۆست\nماڵەوە / وتار / هەموو رخنەگرێک نەیار نییە و هەموو نەیارێکیش دوژمن نییە /ئارام مودەریسی\nیه‌ك شه‌ممه 9 شوبات 2014\tوتار 78 جار خوێنراوه‌ته‌وه\nسەرەنجام پاش ماوەیەکی دورودرێژ و دوای حەول و تەقالای دۆستان و دڵسۆزانی کۆمەڵە و،پاش چەندین جار بێ ئاکام مانەوەی هەوڵەکان بۆ دەستپێکردنی دیالۆگ و هەڵبەستنی پردی لێکنزیک بوونەوە،ماوەیەکە هەولێکی جیدی لەلایەن هەر دوو باڵی لێکدابراوی کۆمەڵە بۆ یەکگرتنەوە دەستیپێکردووە.بێگومان ئەوە هەواڵێکی خۆشە بۆ هەموو ئەو کەسانەی بەجۆرێک لە جۆرەکان بۆ وەدیهاتنی خەون و ئاواتەکانیان خەباتی خۆیان بە کۆمەلەوە گرێ داوە و ئامانج و ئارەزووکانیان لە سەرکەوتنی خەباتی کۆمەلەدا دەبینن،هیچ گوومانم لەوەشدا نییە کە بۆ هەموو گەلی کوردیش مژدەیەکیشی دڵخۆشکەرە و دەتوانێ مەرهەمێک بێ بۆ ئەو هەموو ئازارەی کە بەهۆی دابران و پەرتەوازەیی حیزبەکانی کوردستانی رۆژهەلاتەوە ساڵانێکە پێوەی دەتلێتەوە.هەروەها بۆ گەلی کورد ئەو هیوایەش زیندوو دەکاتەوە کە سەرکەوتنی پرۆسەی یەکگرتنەوەی کۆمەڵەکان ببێتە هەوێنی یەکگرتنەوەی دوو باڵی حیزبی دێموکرات و بەمجۆرەش ئارەزووی لەمێژینەی لێکنزیکبوونەوە و هاوکاریکردنێکی تۆکمە و بەهێز لە نێوان لایەنە سیاسییەکانی کوردستان دەستپێبکات.\nبەداخەوە دابران و جیابوونەوە لەگەڵ هەموو زیان و ئازارەکانی گەلێک لە یەکگرتنەوە بە هەموو لایەنە باشەکانییەوە ئاسانترە.یەکگرتنەوەی دوو حیزب کە بەتایبەت ماوەیەکی دوور و درێژە لێکدابراون پرۆسەیەکی قورس و ئەستەمە کە پێویستە زۆر بە پشوودرێژی بەرەوپێش ببرێ تا دەگاتە ئەنجام.گەلێک پرس و بابەت دەبێ بە وردی شرۆڤەیان لەسەر بکرێ و زۆرلایەنی پرۆسەکە دەبێ بە روونی و نیازپاکییەوە هەڵویستەیان بۆبکرێ.من لەو بابەتەدا نامهەوێ بچمە سەر خودی پرۆسەی یەکگرتنەوەی کۆمەڵە،بەڵکوو من تەنها دەمهەوێ بەکورتی باسی لایەنێکی ئەو مەسەلەیە بکەم کە لەراستیدا لە پەراوێزی ئەو پرۆسەیەدا خەریکە خۆی دەنوێنێ.\nهەموومان باش دەزانین کە هەم دابران و هەمیش یەکگرتنەوەی هەموو حیزبێک و تەنانەت بنەماڵەیەکیش ناتوانێ وەک یەک هەموو کەس دڵخۆش یان دڵگران بکا.لەو رۆژەوەی کە هەواڵی هەوڵەکان بۆ یەکگرتنەوەی دوو لایەنی کۆمەڵە بە رەسمی لەلایەن هەردوو کومەڵەی زەحمەتکێشانی کوردستان و کۆمەڵەی شۆرشگێری زەحمەتکێشانی کوردستانی ئێرانەوە راگەیەندراوە،گەلێک کەسایەتی و گەلێک لایەن هەڵوێستیان نواندووە.لەو نێوەدا کۆمەڵێک کەس تێبینی و رخنەیان بووە و بە پێی توانا قسەی خۆیان کردووە و تێبینەکانیان باس کردووە.ئەوە نەک هەر زۆر شتێکی ئاساییە بگرە زۆر پێویستە خۆمان هەوڵ بدەین هەتا کەسانێکی زیاتر بە فراوانی دید و بۆچوونەکانیان لەسەر ئەم پرۆسەیە باس بکەن،بە بروای من ئەو کارە گەلێک خزمەت دەکا بۆ ئەوەی بەبەرچاورۆشنێەکی زیاترەوە بەرەو یەکگرتنەوەی کۆمەڵە برۆین و بەردی بناغەی ئەم پرۆسەیە بە دڵقایمی و متمانەی زیاترەوە دابنێین. ئەوەی بۆ من جێگای نیگەرانییە بەداخەوە ماوەیەکە هەست دەکەم ژمارەیەک لە ئەندامانی کۆمەڵە بە نووسینی بابەتی کورت خەریکن کەشێک دەخوڵقێنن کە کەس نەوێری لەترسی ئەوەی نەخرێتە بەرەی “نەیارانی کۆمەڵە”ەوە،هەڵوێست و بۆچوون و سەرنجەکانی خۆی باس بکا.من ئەوە بە مەترسییەکی گەورە دەزانم بۆ سەر ئەو نەفەسە ئازادەی کە لە کۆمەڵەی زەحمەتکێشاندا هەیە.هاورێیان من ئەندامی کۆمەڵەم و بێگوومان زۆر دڵخۆشم بە سەرکەوتنی پرۆسەی یەکگرتنەوەی کۆمەڵە،بەلام لە کەس شاراوە نییە کە سەرنج و هەڵوێستی خۆشم هەیە بە راشکاوی باسم کردوون و بە دڵنیاییەوە هەر کات پرۆسەی یکگرتنەوەی کۆمەڵە بگاتە ئەو جێیەی کە قابیلی گەرانەوە نەبێ هەول دەدەم بە نووسین سەرنجەکانی خۆم باس بکەم،بەڵام نە نەیاری کۆمەڵەم و نە دژی یەکگرتنەوەی کۆمەڵە.بە بروای من کۆمەڵە ئەو کاتە بەهێز و سەرکەوتوو دەبێ کە لە نێو خۆیەوە رەوتی رخنەگرتن و خوێندنەوەی ریبازەکەی لە لایەن ئەندامان و کادرەکانی خۆیەوە گەشە بکا.من ناڵێم کەسانێک نین کە دژی کۆمەڵە نین و کار بۆ تێکدان و لەباربردنی هەوڵەکانی یەکگرتنەوە ناکەن،بەڵام ئەوە زۆر کوشەندەیە بۆ کۆمەڵە کە “تەر”و”وشک” وەیکرا بسووتێنێ و هەر کەس قسەی کرد لە “خانە”ی نەیاری کۆمەڵە و هەموو نەیارێکیش لە بازنەی کۆماری ئیسلامیدا پۆلین بکرێ.هاورێیان!هەموو رخنەگرێک نەیار نییە و هەموو نەیارێکیش دوژمن نییە.هیوادارم هەموومان بە گوێی کراوە و بە چاوی وردبین و بە دڵێکی فراوان و بە نیازپاکییەوە خۆمان تەرخان کەین بۆ بەسەرکەوتن گەیاندنی وەسەریەکخستنەوەی ماڵی کۆمەڵە و ئەو متمانە و باوەرە بخوڵقێن کە کۆمەڵە ماڵی گەورەی هەموومانە.


دوو شەممە, 21 ئاب 2017\nئەنجومەنی قه‌زاى قەڵادزێ خولی دروومانیان کردەوە\n٢٠-٨-٢٠١٧ ئەنجومەنی قەزای قەڵادزێ ی یەکێتی ئافرەتانی کوردستان خولێکی دروومانیان بۆ ئافرەتانی قەزاکە کردەوە .\nلە نزیک بوونەوە پرسی ریفراندۆمدا ئەنجومەنی قەزای قەڵادزێ لە درێژەی چالاکیەکانی خولێکی دروومانیان بۆچەند ئافرەتێکی ناوچه‌كه کردەوە ، ئامانج لەم خولە شارەزاییی ئافرەتان بوو لە چۆنیه‌تی برین و دروومان .\n21 ئاب 2017\nئه‌نجومه‌نی قەزای قەڵادزێ خولی تەندروستیان کردەوە\nئەنجومەنی قەزای قەڵادزێ ی یەکێتی ئافرەتانی کوردستان خولێکی تەندروستیان بۆ دانیشتوانی گوندی گردەسیپان کردەوە.\nئافرەتانی ئەنجومەنی قەزای قەڵادزێ بەبۆنەی ١٦ی ئاب خولێکی تەندروستیان لە گوندی گردە سیپان بۆ نەخۆشانی نەخۆشی شەکرە کردەوە لەلایەن دکتۆر ئەحمەد خولەکە بەرێوە دەچێت .\n16 ئاب 2017\nمافە سەرەکیەکانت لەسەدای ئافرەتەوە ببیستە\nبەرواری ۲۹/۷/۲٠۱۷ یەکەم بەرنامەی " سەدای ئافرەت" لە رادیۆی دەنگی کوردستانەوە پێشکەشکرا...سوپاس بۆ ستافە ماندونەناسەکەی رادیۆی دەنگی کوردستان/ سلێمانی بۆ ھاوکاریکردنیان .\nسەدای ئافرەت، بەرنامەیەکی ھۆشیاری کۆمەڵایەتی و یاساییە گرنگی بە پرس و دیاردە ھەنووکەییەکانی ئافرەت و کۆمەڵ ئەدات، بۆ ھەر بەرنامەیەک میوانێک و پسپۆڕێکی شارەزا بانگھێشت ئەکرێت بۆ شیکردنەوەو ڕاڤەکردنی تەوەری بەرنامە.\nئەم بەرنامەیە لە لایەن یەکێتی ئافرەتانی کوردستان /ئەنجومەنی پارێزگای سلێمانیەوە ئامادە دەکرێت و لەلایەن پارێزەر " ھێشوو ھۆشیار" ەوە پێشکەش ئەکرێت.\n.ھەموو ڕۆژانێکی شەممە کاتژمێر ١١:١٥ خولەک لە ڕادیۆی دەنگی کوردستان لەسەر شەپۆلی ١٠٣.٩ پێشکەش ئەکرێت\n01 ئاب 2017\nشارباژیڕ سازدانی كۆرێك بۆ ریفراندۆم\nئەنجومەنی قەزای شارباژێڕ لە درێژەی کارەکانیان ھەستان بە ئەنجامدانی کۆرێک بۆ (بەھرە سالار) بەرپرسیی ئەنجەمەنی قەزاکە لە وندی (واژە) ،بۆ پشگیری لەسەربەخۆی کوردستان و ڕۆڵی ئافرەت لەپرسەنیشتمانیەکان و وەھەروەھا بەژداریکردنیان لە ڕیفراندۆم و سەربەخۆی کوردستان و بەزۆرینەی دەنگی (بەڵێ)\n31 تەمموز 2017\nسازدانی وۆركشۆپێك لە سەر پرسی ریفراندۆم قەزای رانیە\nله به ر ده وامی چالاكیه كانیان ئەنجوومەنی قەزای رانیەی یەكێـتی ئافرەتانی كوردستان بە هاوكاری لەگەڵ سەرجەم ناحیەكان وۆرك شۆپێكیان لە هۆڵی یەكێتی مامۆستایان رێكخست بابەتەكانی ۆركشۆپەكە سەبارەت به خۆشگوزەرانی خێزان و بەرەوریفراندۆم بوو كە لە لایەن "شێخ ساڵح بەرزەنجی" سەرۆكی رێكخراوی ژیاندۆستی مەدەنیەت پێشكەش كران\n25 تەمموز 2017\nسه ر دانی ئیداره ی راپه رینی رانیە/رانیە\nرێكه وتی ٢٠١٧/٦/١٤ستافی ئه نجومه نی قەزا و ناحیەی یەكێتی ئافرەتانی كوردستان سه ر دانی ئیداره ی راپه رینی رانیەیان كرد و له لایەنبەرێز" دلاوه ر "جیگری به ریوه به ری ئیداره ی راپه رین پیشوازیان لێكرا مەبەست لە سەردانەكە دروست بوونی پەیوەندی و هەماهەنگی نێوانیان بوو بۆ باشتر كردنی رەوشی ئافرەتانی ئەو سنوورە\nسازدانی وركشۆپێك لە قەڵادزێ\nله ریكه وتی /26/7/2017/ئه نجومه نی ئافرەتانی قەزای قەڵادزێ(ی.ئا.ك) بە هاوبەشی لەگەڵ هەر پێنج ناحیەكان پینج ناحیه كان ۆركشۆپێكیان رێكخست له زیر ناونیشانی (توندوتیژی و كێشەكۆمەڵایەتییەكان و رۆشنبیری تاك)كە له لایه ن (پارێزەران هاناو -كاراون -علی اغا كارگیری راگه یاندنی لقی١١)به رێوەچوو لە چوارچیوه ی ئەم ۆركشۆپەدا راوبۆچوونی جیاواز سەبارەت بە پرسی ریفراندۆم وەرگیرا\n27 تەمموز 2017\nدابەشكردنی دیاری بە سەر ئەندامان /رانیە\nرێكەوتی 15\_6\_2017 ئەنجوومەنی ناحیەی خدران(ی.ئا.ك) سەر بە قەزای رانیە بە بۆنەی نزیكبوونەوە لە جەژنی پیرۆزی رەمەزان دیاری بە سەر ئەندامانی دابەشكرد\nسه ردانی چەند خێزانێك/قه لادزێ\nرێكەوتی /15/6/2017/ستافی ئه نجومه نی ئافره تانی قه زای قه لادزێ یان كرد بە مەبەستی هەواڵپرسین و ئاگاداربوون لە رەوشی ژیانیان\nسازدانی كۆرێك سەبارەت بە ریفراندۆم/قەڵادزێ\nله رێكه وتی /20/7/2017ئەنجوومەنی ئافرەتانی قەڵادزێ (ی.ئا.ك) كۆریكیان سەبارەت بە ریفراندۆم ساز كرد كە لە لایەن "پەخشان خان" ئەندامی مەكتەبی جەماوەریەكانی لقی 11 بەرێوەچوو


* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (10,680) پەڕتووک | |\n📊 بابەت 370,754 | وێنە 57,446 | پەڕتووک PDF 10,680 | فایلی پەیوەندیدار 39,113 | 📼 ڤیدیۆ 164 | 🗄 سەرچاوەکان 13,669 |\n👫 رووناک ئاقایی | 🏷 پۆل: کەسایەتییەکان | زمانی بابەت: 🏳 کوردیی ناوەڕاست\nڕووناک ئاقایی چالاکی مەدەنی و تەمەن 54 ساڵ، لە ساڵانی 1980کاندا، کە لە ئێران دەیەی 60 دەناسرێت، بە تۆمەتی پەیوەندی لەگەڵ حزبە کوردییەکاندا 5 ساڵ زیندانیکرابوو.\nرووناک ئاقایی ڕێکەوتی 3ی ڕەزبەر / 13 ئەیلول-ی 2016 بەتۆمەتی بەشداری لە گردبوونەوەی پشتیوانی لە ڕیفڕاندۆمی باشووری کوردستان لەلایەن هێزە ئەمنییەکانی ئێرانەوە دەستگیرکرابوو و پاش مانەوە و ولێکۆڵینەوە لە ئیدارەی ئیتلاعاتی کۆماری ئیسلامی ئێراندا، لەلایەن دادگای شۆڕشی ئێرانەوە بە 6 مانگ زیندان سزا درابو.\nسەرچاوەکانی نزیک لە ڕوناک ئاقایی باس لەوە دەکەن، ناوبراو بەهۆی ئەشکەنجەی هێزەکانی ئیدارەی ئیتلاعاتەوە بە قورسی بریندار ببوو. رووناک پێش دەستگیرکردنەکەی نەخۆش بوو بوو، ئێستاش پێویستی بە چارەسەری پزیشکییە.\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 05-04-2018\n➕ ئەم بابەتە لەلایەن: (نالیا ئیبراهیم)ەوە لە: Apr 5 2018 11:41AM تۆمارکراوە\n📷 فایلی وێنە 1.0.1 51 KB Apr 5 2018 11:44AM نالیا ئیبراهیم\n1. 👁 ڕاگواستنی ڕوناک ئاقایی بە زیندان بەمەبەستی جێبەجێ کردنی حوکمەکەی\n2. 👁 10-10-2017\n📝 ڕاگواستنی ڕوناک ئاقایی بە زیندان بەمەبەستی جێبەجێ کردنی حوکمەکەی | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\n👁 ئەم بابەتە 2,564 جار بینراوە


📊 بابەت 374,889 | وێنە 59,447 | پەڕتووک PDF 11,093 | فایلی پەیوەندیدار 43,936 | 📼 ڤیدیۆ 168 | 🗄 سەرچاوەکان 14,894\nفۆڕمی تۆمارکردنی بابەت | 18 ڕێگەی نووسەرانە\nشونتا گریمس وەرگێڕانی لە ئینگلیزییەوە: میدیا عەبدولقادر سلێمانی 2018 شونتا گریمس وەرگێڕانی لە ئینگلیزییەوە: میدیا عەبدولقادر سلێمانی 2018 باشترین ڕێگا بۆ چوونە ناو دنیای نووسین و نووسەرێتی، ئەوەیە گوێ لە نووسەرانی تر بگرین، ئەم بابەتەش یەکێکە لەو هەوڵانە. ئێمە بەردەوام ئەزموونی نووسەرانی جیهانمان خستووەتە ڕوو و بەردەوامیش دەبین. کەواتە گوێ لە ئەزموونی نووسەرانی تر بگرە و دەست بکە بە نووسین. یەک: هەموو ڕۆژێک بنووسە هەموو ڕۆژێک نووسین ئەرکی یەکەمە، لەبەر ئەوەی گرنگە. دوو: وەک نووسەرێک بخوێنەرەوە ستیڤن کینگ دەڵێت، ئەگەر کاتت نەبوو بۆ خوێندنەوە، کەواتە کاتیشت نابێت بۆ نووسین. بیکە بە خوویەک و هەمیشە کتێب لەگەڵ خۆتدا هەڵبگرە. سێ: وەک نووسەرێک تەماشای تەلەفزیۆن بکە ئەگەر دەتەوێت ببیت بە نووسەر، پێویستت بەوەیە تەماشای تەلەفزیۆن بکەیت. هەندێک لە باشترین چیرۆکەکان لە تەلەفزیۆندا ڕوو دەدەن. وەک نووسەرێک تەماشا بکە و سەرنج بدە، کە بۆچی چەند کاتژمێرێکی تەمەنت لە تەماشاکردنی شتێکدا دەبەخشیت. چوار: وەک نووسەرێک تەماشای فیلم بکە ڕەی برادبێری ئامۆژگاریی ئەو کەسانە دەکات کە دەیانەوێت ببن بە نووسەر، بە سەیرکردنی زۆری فیلم. ئەو ئامۆژگاریی دەکات بە تەماشاکردنی فیلمی کۆن. فیلم ڕێگەیەکە بۆ تێگەیشتن لە هەموو چیرۆکەکە لە ماوەی 2 کاتژمێردا. پێنج: شوێنی خۆت ڕێک بخە پێویستت بە شوێنێکە کە تێیدا مێشکت بزانێت کاتی نووسینە. لە هەر شوێنێک بیت مێشکت ڕابهێنە کە بکەوێتە سەر ڕێڕەوی نووسین. شەش: هاوشێوەکانت بدۆزەرەوە بە دوای نووسەرانی تردا بگەڕێ. بیاندۆزەرەوە. وانە وەربگرە. بەشداریی گرووپی نووسین بکە. حەوت: تەنیا بۆ یەک خوێنەر بنووسە هەوڵ مەدە بۆ هەموان بنووسیت. نووسین بۆ هەموو کەسێک؟ ئەمە کارێکی شێتانەیە. هەشت: سنوور دابنێ لەگەڵ خێزان و هاوڕێکانتدا نووسینەکانت گرنگن. ئەمە کاری تۆیە. خشتەی نووسینەکانت دابنێ و بیانپارێزە. نۆ: وەک ئەوە بنووسە کە کاری خۆت بێت ئەگەر نووسین کاری تۆیە، کەواتە تۆ چەند شتێک دەکەیت. کاتی بۆ تەرخان دەکەیت، هەوڵ بۆ فێربوون دەدەیت، بۆ ئەوەی کارەکەت بە باشی بکەیت. هەروەها ئەوە تەواو دەکەیت کە دەستت پێ کردووە. چاوەڕێی ئەوەش دەکەیت کە خەڵکی ڕێز لە کارەکەت بگرن. دە: لە پشت دەرگایەکی داخراوەوە بنووسە ئەمە هەموو کات ڕوو دەدات، نووسەرەکان دەزانن سەرەتا و کۆتاییی چیرۆکەکانیان چییە. بەڵام لە ناوەندی ئەمەدا تووشی تاریکی دەبن، دەست دەکەن بە پرسیارکردن. تۆ مەهێڵە دەوروبەر بە چیرۆکەکەت بزانێت تا ئەو کاتەی تەواوی دەکەیت. یانزە: فێری ئازادکردنی خود ببە ئازادکردنی خود وەک نووسین گرنگە. پێویستە فێری ببیت بۆ ئەوەی بیکەیت. دوانزە: بردنەدەرەوەی کتێبەکەت/ بڵاوکردنەوەی نووسین زۆر دەگمەنە بۆ کەسێک کە کتێبێک بنووسێت و هەبێت و وەک پێشەیەک پیشان بدرێت و ببینرێت. پێویستە بەردەوام بیت لە نووسین و بڵاوکردنەوەیان بە هەموو جیهاندا. سیانزە: ئامانجی بچووک دابنێ ئامانجە بچووکەکان ژیان دەگۆڕن. دەتوانیت لە هەموو شوێنێکدا بە دەستی بهێنیت، ڕۆژانە دە خولەک بنووسە، دە خولەکەیش بخوێنەرەوە. چواردە: بە خۆت بڵێ نووسەر باوەڕم پێ بکە، ئەمە بە دەنگی بەرز بە خۆت بڵێ: من نووسەر. کاتێکی تر هەرکەسێک پرسیاری کرد دەربارەی ئەمە، چی دەکەیت؟ بڵێ: من نووسەرم. پانزە: تەواوبوون ئەمەیان زۆر گرنگە، شتێکی زۆر نییە کە بیکەیت بۆ ئەوەی ببیت بە نووسەر، ئەگەر دەستنووسێکت تەواو نەکردبێت. شانزە: وا بکە کاری ڕۆژانەت خزمەت بە کارامەیییەکەت بکات ئەمە بیرکردنەوەیەکە کە هەموو شتێک بۆ تۆ دەگۆڕێت. حەڤدە: ئارەزووت بۆ کارەکەت هەبێت ئەمە هەڵەیەکە زۆر دەبینرێت. ئەگەر هیچ شتێک نییە کە بایەخدار بێت بۆت، ئەوا فێری شتێک ببە کە ئارەزووت بۆی هەبێت، هەروەها هەوڵ بدە لە ڕێگەی ئەوەوە سەرنجی خەڵکی ڕابکێشیت. هەژدە: مەشقکردن سەرەتا بەوە دەستم پێ کرد کە گوتم هەموو ڕۆژێک بنووسە. هەروەها هەر بەوەش کۆتایی پێ دەهێنم. هیچ کام لەو پێشنیارانەی سەرەوە ناتوانن جێی ئەم پێشنیارە بگرنەوە؛ هەموو ڕۆژێک بنووسە و دەستنووسەکەت تەواو بکە و بیپارێزە.